Dalam sebuah temu bual bersama majalah GQ, Jim Ryan, ketua pegawai eksekutif PlayStation, menyatakan bahawa beberapa permainan eksklusif PlayStation 4 (PS4) akan dilancarkan untuk PC pada tahun ini.
Permainan pertama yang akan dilancarkan di Steam pada suku kedua tahun ini ialah Days Gone. Permainan ini pada asalnya dilancarkan secara eksklusif untuk PS4 pada tahun 2019. Ia juga telah menerima sebuah kemaskini untuk versi PS5 pada awal tahun ini.

Surprise. #DaysGone comes to PC this spring. Stay tuned for more details. pic.twitter.com/vcSYSKgOtn
— Bend Studio #DaysGone (@BendStudio) February 23, 2021

Versi PC Days Gone akan mengandungi kualiti grafik yang ditambahbaik, sokongan resolusi ultra-luas, dan kadar bingkai tidak terhad. Mod permainan New Game Plus, Survival Mode, dan Challenge Mode juga boleh diakses.
Antara permainan pihak pertama PlayStation yang telah dilancarkan untuk PC setakat ini adalah Death Stranding dan Horizon Zero Dawn. Penulis berharap permainan-permainan seperti Bloodborne dan God of War juga akan tiba di PC.
Ikuti kami di Facebook dan Instagram.
Saksikan kami di YouTube.


Permainan video berkonsepkan survival, Day Z akan mengakhiri Early Access bermula tahun depan. Fasa beta dan versi konsol dijangka tiba pada 2018 juga.
Bohemia Interactive menjanjikan keluaran beta dan konsol sekian lama tapi sampai sekarang masih tiada. Namun, dalam satu kenyataannya, mereka akan memberi kejutan kepada peminat.
“Kami berdepan dengan schedule conflict tapi kali ini, kami sangat serius,” kata Lead Producer Bohemia Interactive, Eugen Harton.
Beliau turut menegaskan 2018 adalah tahun paling penting untuk Day Z dan peminat tidak perlu mengharapkan versi terakhir akan dikeluarkan sementara fasa beta sedang berlangsung.
“DayZ BETA bukanlah disasarkan untuk menjadi game yang sudah siap. Ia adalah platform permulaan yang akan dikembangkan oleh kami dan juga komuniti modding. Platform di sini bermaksud sebuah ekosistem yang mana kami boleh menambah kandungan dan menubuhkan komuniti DayZ daripada PC BETA.
“Kami ada memberitahu beberapa ciri yang akan ditambah dalam beberapa tahun ke hadapan tapi fokus utama kami ialah memastikan gameplay lebih polished dengan kandungan baru,”

Harton turut mendedahkan apa yang boleh dijangkakan dalam fasa beta terutamanya karakter pemain, zombi, haiwan dan lain-lain. Bagaimanapun, beliau berkata, satu ciri permainan tak akan dimasukkan ialah haiwan belaan seperti anjing pemburu kerana Bohemia tidak mempunyai teknologi secanggih itu buat masa ini.

Lebih banyak maklumat boleh didapati di laman web mereka termasuklah perancangan masa depan bagi DayZ dan komitmen Bohemia untuk membawa permainan ini di konsol terutamanya Xbox.
DayZ sudah berada dalam Early Access di Steam sejak 2013 yang lalu.


Beberapa tahun lalu, dua adik-beradik, Welson dan DC Gan menubuhkan Magnus Games Studio untuk membangunkan game pertama mereka, Re:Legend. Game simulasi role-playing game (RPG) ini mengembalikan nostalgia pemain tentang menjalani kehidupan indah dan tenang seperti Rune Factory dan Stardew Valley serta keupayaan untuk menjinakkan haiwan dipanggil sebagai Magnus seakan Pokemon.
Pada tahun 2017, Re:Legend mendapat sambutan hangat di Square Enix Collective iaitu sebuah platform untuk membantu pembangun game baru. Seterusnya, mereka membuat keputusan berani untuk mengumpul dana orang ramai melalui Kickstarter dan apa yang berlaku seterusnya memecah jangkaan mereka.
Angka itu terus meningkat sehingga berjaya mencecah hampir RM2.6 juta (USD$630,700) lebih daripada sasaran dana mereka mahukan dan mencatat rekod sebagai projek Kickstarter mendapat kutipan dana tertinggi di Asia Tenggara.

Pada Ogos tahun ini, Re:Legend akhirnya dilancarkan untuk semua pemain dalam bentuk akses awalan (Early Access) di Steam. Sekilas pandang di halaman Steam Re:Legend, rata-rata pemain memberikan respons yang bercampur-baur dengan keterujaan dan kekecewaan. Namun, apakah langkah seterusnya untuk Re:Legend?
Kami sempat menemuramah pengasas bersama Magnus Games Studio, DC Gan untuk berkongsi penerimaan akses awalan buat masa sekarang, amalan negatif crunch, kerjasama bersama Perbadanan Ekonomi Digital Malaysia (MDEC) dan 505 Games serta membincangkan masa depan Re:Legend. Temuramah ini disunting dan diringkaskan untuk mudah difahami.
Bagaimana penerimaan akses awalan untuk Re:Legend setakat ini?

Ramai orang memberi tindak balas bagus dan mereka lihat ada potensi besar terhadap Re:Legend. Namun, sesetengah daripada mereka masih lagi menunggu untuk kami memperbaiki game ini. Kami rasa sangat gembira kerana Re:Legend pernah menjadi game paling popular di Steam, melangkaui PUBG dan beberapa game lain.
Jika anda lihat halaman Steam, kami rajin mengemaskini kandungan game ini. Kami juga rasa geli hati melihat beberapa komen menyatakan mereka buat cetak rompak game kami tetapi kami sentiasa kemaskini selalu sehinggakan mereka terpaksa membeli game penuh terus di Steam.
Di sebalik itu, bukan semua orang suka Re:Legend. Namun, apa-apa maklumbalas yang pemain berikan sebenarnya sangat bermanfaat kepada kami. Ia memberikan ruang untuk kami terus memperbaiki game ini.
Macam mana anda menguruskan pasukan pembangunan Re:Legend supaya mereka tidak bekerja untuk jangka masa yang lama atau lebih dikenali sebagai ‘crunch‘?
Kandungan terbaru Re:Legend, Rise of the Shadow Isle iaitu pulau dipenuhi dengan Magnus seram sempena Halloween.
Bagi pendapat saya, ini bergantung kepada jabatan yang ditugaskan. Beberapa jabatan kena bekerja terlebih dahulu supaya game bersedia untuk pelancaran dan juga untuk sesetengah acara khas dalam Re:Legend seperti acara Halloween dan Krismas.
Ada juga beberapa ketua jabatan terpaksa bekerja sehingga lewat hari tetapi kami semua cuba untuk melengkapi apa yang mereka mahukan seperti makanan atau mesin mengurut (gelak). Kami cuba sedaya upaya untuk mengurangkan bekerja terlampau kuat kerana ia tidak sihat tetapi industri ini berbeza dengan industri yang lain.
Ketika kita sedang melelapkan mata, orang masih bermain game ini dari seberang dunia. Ini bermakna kerja kami tidak pernah putus kerana pemain akan sentiasa bermain sepanjang 24 jam. Oleh itu, kami bersiap sedia apa-apa perkara atau masalah dalam game sebelum kami tidur. Kami faham kerja lebih daripada masa yang ditetapkan adalah perkara serius dan ia sangat penting kepada kami untuk menyampaikan mesej yang jelas.
Ya, kadangkala kami terpaksa bekerja sehingga lewat malam untuk meningkatkan game supaya boleh dinikmati semua pemain dari seluruh dunia. Pada bulan pertama pelancaran akses awalan kami, saya boleh katakan pasukan kami agak penat kerana banyak sangat benda berlaku dalam sesuatu masa. Walaubagaimanpun, saya amat berbangga dengan prestasi pasukan.

Dari segi crunch, saya mengaku terdapat situasi ini pernah berlaku. Kami hanyalah syarikat baru yang kini sedang beralih daripada studio indie ke studio game yang kukuh. Kami sedang membangunkan game tempatan untuk pasaran antarabangsa iaitu satu cabaran besar untuk kami kerana kami masih kurang pengalaman dan pengurusan cekap.
Saya sering mengingatkan kepada pasukan saya bahawa ramai orang memberikan penilaian (review) yang teruk terhadap game kami tetapi kita perlu berfikir dalam perspektif yang seimbang. Kalau kita hanya fokus kepada perkara-perkara bagus, kami tentu tidak akan tahu apa kelemahan sebenar game ini. Kita cuba tukarkan perkara negatif menjadi suatu motivasi kerana penilaian buruk ini cuma adalah perasaan kekecewaan daripada pemain.
Pemain perlu tahu bahawa game ini dibangunkan selama 2 tahun sebelum dilancarkan ke dalam akses awalan dan ada beberapa kod telah ketinggalan zaman yang perlu diambil tindakan. Fokus utama kami ialah kami sedang cuba sedaya upaya untuk memperbaiki game ini supaya ia memberikan pengalaman lebih bagus kepada pemain.
Kami tahu mekanik dan nilai utama Re:Legend ini adalah bagus. Cuma isu-isu teknikal perlu dibaiki terutamanya bahagian multiplayer. Kami sangat bertuah kerana dibantu dan dibimbing oleh 505 Games. Kami percaya Re:Legend berada dalam keadaan baik sepanjang tempoh pembangunan ini.
Apakah elemen penting yang anda sertakan dalam Re:Legend yang sesuai dan dinikmati untuk semua pemain dari seluruh pelusuk dunia?

Tanpa disangkal lagi, Malaysia merupakan negara indah dengan pelbagai bangsa dan budaya tinggal bersama-sama secara harmoni. Namun, kami tidak cuba letakkan perkara yang tidak ada kena mengena dengan Re:Legend. Walaubagaimanapun, banyak perkara menarik yang boleh ditonjolkan tentang Malaysia yang mana kami terapkan ke dalam game dari segi runut bunyi dan rekaan seni.
Baca lagi: Re:Legend Bakal Mengetengahkan Rumah Panjang, Bunga Rafflesia & Pelbagai Budaya Malaysia
Dalam Re:Legend, ia adalah campuran budaya dan kesenian. Game ini terdiri daripada rekaan seni tersendiri yang seakan rekaan seni game daripada Jepun (chibi). Pada masa yang sama, kami turut menambah identiti budaya Malaysia seperti wau, bunga raya iaitu bunga kebangsaan kita sebagai barang utama dalam misi dan hutan simpan dengan bunga pakma (rafflesia). Selain pemain dikelilingi dengan hutan hujan Malaysia, pemain juga berjumpa dengan suku kaum Iban bersama-sama alat muzik dan seni bina rumah panjang.
Bagaimana kerajaan seperti MDEC menolong Magnus Games Studio untuk berkembang maju?
Menteri Komunikasi dan Multimedia, Gobind Singh Deo cuba bermain Re:Legend bersama DC Gan (di sebelah kanan) semasa pelancaran konvensyen Level Up KL 2019. Ehsan gambar: The Star
Sebelum ini, saya bersama 5 orang dalam satu pasukan membangunkan game kami sendiri tanpa apa-apa bantuan. Apabila kami mengenali MDEC, mereka membuka pintu peluang luas ke dalam pasaran game dengan membawa kami ke pelbagai pameran game di dalam dan di luar negara.
Melalui cara ini, kami dapat berjumpa dengan 505 Games semasa konvesyen game pertama kami hadir iaitu pameran Casual Connect di Singapura. Dengan bantuan MDEC, kami memeterai kerjasama dengan 505 Games untuk menerbitkan Re:Legend ke pasaran antarabangsa. Re:Legend merupakan game buatan Malaysia pertama yang diterbitkan oleh syarikat tersenarai awam.
Baca lagi: Malaysian Indie Games Studio Signs Worldwide Publishing Deal For ‘Re:Legend’
Dari kiri ke kanan: Naib Presiden Kandungan Digital Kreatif MDEC, Hasnul Hadi Samsudin; Pengasas Bersama Magnus Games Studio, Welson Gan, Pengasas Bersama, DC Gan; Ketua Pegawai Operasi MDEC, Dato’ Ng Wan Peng; Ketua Pegawai Eksekutif Digital Bros Group, Raffaele Galante; Pengurus Besar Digital Bros Group China, Thomas Rosenthal; Pengurus Pembangunan dan Pemasaran Perniagaan, Iju Shih dan Ketua Media Interaktif MDEC, Mohan Low semasa majlis menandatangi perjanjian antara Magnus Games Studio dan Digital Bros.
Sebagai studio game kecil di Malaysia, kami sangat teruja tetapi timbul rasa ragu-ragu atas kerjasama ini. Ia bagaikan sebuah mimpi jadi kenyataan untuk bekerjasama dengan 505 Games yang mana menerbitkan game indie terkenal seperti No Man’s Sky, Control dan juga Death Stranding di PC.
Kami belajar pelbagai perkara yang mana meningkatkan produktiviti studio kami dan ini mematangkan kami sebagai studio game yang baru meningkat. Selain itu, MDEC juga menyediakan peluang dana dan tubuhkan fasiliti untuk pembangun game tempatan seperti Level Up Inc serta menganjurkan konvensyen Level Up KL.
Apa yang dilakukan oleh MDEC dalam membantu industri game tempatan ini jarang berlaku di negara lain. Apabila saya berbincang dengan pembangun game dari negara lain, mereka cemburu akan bantuan yang diberikan oleh kerajaan Malaysia. Kami rasa sangat bertuah dengan penglibatan kerajaan yang amat membantu kami dalam melancarkan proses pembangunan game dari segi dana dalam urus niaga dan penembusan pasaran.
Bila kami boleh lihat Re:Legend secara rasmi di konsol (PS4, Xbox One dan Nintendo Switch)?
Secara jujurnya, kami ada banyak perkara menarik untuk diumumkan tetapi kami masih menunggu masa yang sesuai. Saya juga baru mengadakan pertemuan dengan 505 Games di Milan, Itali untuk membawakan Re:Legend di konsol.
Kami berharap pemain boleh memberikan sedikit masa untuk menggilapkan game ini kerana salah satu syarat akses awalan di Steam adalah tidak boleh lebih daripada setahun. Oleh itu, kami jangkakan versi penuh Re:Legend akan dilancarkan pada 2020.
DC Gan semasa sidang media Level Up KL 2019
Terima kasih DC Gan kerana sudi meluangkan masa bersama kami. Bagi mereka yang teringin untuk main game simulasi RPG buatan Malaysia secara percuma, anda boleh berkunjung di Level Up KL Play berlangsung pada 9 hingga 10 November di Pusat Konvesyen KLCC.
Buat masa sekarang, Re:Legend boleh dimainkan dalam akses awalan di Steam. Untuk ketahui lebih tentang Re:Legend, anda boleh layari laman sesawang, Facebook dan Twitter rasmi mereka.


Sebelum ini Dead by Deadlight membawakan Pyramid Head ke dalam pemainan mereka melalui Silent Hill Chapter. Kali ini, mereka akan membawa satu lagi karakter daripada francais itu ke dalam permainan mereka iaitu James Sunderland daripada Silent Hill 2.
Hal ini diumumkan melalui Twitter bersempena sambutan Halloween Dead by Deadlight semalam. Ia memperkenalkan James Sunderland sebagai watak Survivor baru di dalam permainan mereka.

Fog, fear, and a new familiar face. The Pyramid Blight Set, and James Sunderland Legendary Set are available now. #Konami https://t.co/VurCzR0cXN pic.twitter.com/fZbBUfuenF
— Dead by Daylight (@DeadByBHVR) October 26, 2021

Melalui ciapan itu juga memperlihatkan rekaan set terbaru untuk Pyramid Head bersempena musim Halloween tahun ini.
Selain itu, pembangun, Behaviour Interactive juga menyatakan mereka akan mengeluarkan kandungan Stranger Things DLC daripada permainan pada November ini. Tetapi, bagi mereka yang sudah membelinya, karakter masih boleh dimainkan.
Sumber: ComicBook.


NetEase Games menjemput pemain di Thailand dan Jepun untuk mengambil bahagian dalam ujian beta kedua Dead by Daylight Mobile untuk mengalami penambahbaikan yang dibuat pada permainan dan untuk maklum balas mereka bantu membentuk versi terakhir.
Ujian beta kedua untuk Dead by Daylight Mobile dari NetEase akan dijalankan dari 28 Oktober hingga 6 November di Thailand dan Jepun.
Pemain boleh memuat turunnya daripada Google Play atau iOS Test Flight apabila ia disiarkan secara langsung. Ujian beta akan dibuka, tetapi ia akan mempunyai kapasiti terhad, jadi orang ramai perlu mendaftar lebih awal jika mereka mahu dijamin mendapat tempat.

Ujian beta pertama adalah satu langkah besar, membawa grafik berkualiti tinggi, pakaian baharu untuk watak Killer dan Survivor dan sistem sembang untuk digunakan oleh pemain berkomunikasi antara satu sama lain.
Pemain membuat suara mereka didengari dan beta pertama menerima banyak maklum balas berguna tentang perkara yang pemain mahu lihat dalam versi penuh permainan.
Penambahbaikan yang Ketara
Tujuan beta kedua adalah untuk pemain mencuba penambahbaikan Dead by Daylight Mobile – NetEase yang sudah dilaksanakan sejak beta pertama.
Pembangun mengambil maklum balas daripada beta pertama dan memasukkannya ke dalam permainan untuk meningkatkan pengalaman untuk semua orang.
Ujian beta kedua untuk Dead by Daylight Mobile akan menyertakan kandungan baharu kepada permainan.
Kosmetik baharu yang eksklusif untuk pemain Asia akan disertakan. David·King dan The Trapper akan menerima kosmetik baharu yang boleh diperoleh melalui Treasures, selepas log masuk setiap hari atau menyelesaikan tugasan dalam permainan.

Kabus dalam permainan boleh mengaburkan lokasi kedua-dua Survivors dan Killers. Ujian beta ke-2 untuk Dead by Daylight Mobile, NetEase akan mengadakan Forerunner’s Fog Challenge, menggalakkan pemain meneroka kabus. Killer dan Survivor di ranked akan diberi ganjaran dengan figura aksi dan kad hadiah.
Kami jangkakan Dead By Daylight Mobile beta atau permainannya akan tiba di Malaysia selepas selesainya beta terbuka di Thailand dan Jepun ini.


Dead by Daylight semakin popular semenjak setahun dua ini. Dead by Daylight (DbD) menunjukkan usaha yang begitu hebat untuk menarik lebih ramai pemain.
Dalam dua bulan ini sahaja Dead by Daylight telah mendapat peningkatan pemain sebanyak 65%. Peningkatan ini bukan disebabkan oleh lockdown di serata dunia tetapi disebabkan oleh merit DbD itu sendiri yang berjaya menarik pemain-pemain baru.

100 ribu pemain ini tercapai dengan sambutan ulang tahun ke-5 setiap pemain yang log masuk akan mendapat 500k bloodpoints. Tidak lupa juga dengan kolaborasi terbaru DbD dengan Resident Evil yang menarik begitu ramai peminat DnD.  Tetapi sebelum ini DbD mempunyai 50k-70k pemain serentak.
Anda boleh melihat peningkatan ini di SteamCharts.


Dead by Daylight Mobile baru sahaja keluar untuk beberapa bulan bermula 16 April lepas.
Kini Dead by Daylight boleh dimain untuk peranti mudah alih.
Menggunakan peraturan yang sama, Dead by Daylight ada banyak mekanik yang tidak ada di dalam versi PC dan konsol.
Permainan ini sangat sesuai untuk anda yang sukakan cabaran untuk lari dari pembunuh yang menakutkan.

Namun dengan limitasi untuk versi mudah alih, ini tidaklah mengejutkan tetapi Behaviour Interactive berjaya memindahkan permainan ini ke telefon pintar anda dengan jayanya.

Lain dari versi lain, Survivor dan Killers ada yang percuma untuk semua orang.
Bagi Survivor tiga karakter pecuma iaitu Claudette, Meg dan Dwight manakala untuk Killer, Trapper dan Hillbilly adalah percuma.
Semua karakter lain boleh didapati dengan menggunakan Iridescent Shards or Auric Cells.

Satu lagi perubahan yang berbeza adalah penggunaan Bloodpoints dan anda perlu naikkan level karakter anda untuk mendapat perks tambahan yang boleh membantu anda ketika berlawan.
Pergerakan survivor di dalam permainan ini sangat mudah untuk interaksi.
Behaviour Interactive sedar kebanyakan pemain mempunyai masalah untuk mendengar tapak kaki dan menggunakan fonkepala jadi, mereka menambah beberapa indikator visual untuk memudahkan pemain menyedari killer yang berdekatan.

Terdapat juga fungsi larian auto untuk membantu tetapi anda tidak boleh melihat apa yang berlaku di belakang anda apabila menggunakan fungsi auto.

Untuk Killers pula, mereka mempunyai mekanik baru untuk memberikan anda cara lebih mudah untuk mencari musuh.
Indikasi ini akan muncul apabila anda berada dekat atau sedang mengejar musuh.
Anda juga perlu lebih pandai menggunakan kamera untuk mengejar musuh kerana Survivor akan menggunakan semua taktik yang ada untuk lari dari anda.
Mod ranked juga ada dan anda boleh lihat perks untuk rakan pasukan anda yang lain.
Namun, jika anda sudah biasa dengan permainan video mudah alih, Dead by Daylight tidak akan menjadi sesuatu yang susah untuk anda.
Jangan lupa cuba Dead by Daylight di pelantar iOS dan Android.


Dead Cells dilancarkan di PC, PlayStation 4 (PS4), Nintendo Switch, dan Xbox One pada tahun 2018. Pada tahun seterusnya, ia tiba di iOS. Akhirnya, pengguna Android juga akan berpeluang untuk main judul tersebut di peranti mereka.
Playdigious (penerbit Dead Cells versi mudah alih) telah mengumumkan bahawa Dead Cells versi Android akan tiba pada 3 Jun 2020. Anda boleh mula pra-daftar di laman Google Play Store untuk diberikan notifikasi apabila permainan video tersebut dilancar.

Pada waktu ini, harga tetap permainan video tersebut masih belum disenaraikan. Di Apple App Store, ia sedang dijual pada harga RM24.90. Ada kemungkinan harga versi Android lebih kurang sama dengan harga di Apple App Store.
Sama seperti versi iOS, versi ini mempunyai antara muka (interface) yang mesra peranti mudah alih. Cara kawalan boleh diubah mengikut kesesuaian pemain dan tidak ada unsur pay-to-win.
Ikuti kami di Facebook dan Instagram.
Saksikan kami di YouTube.


Pembangunan semula Dead Space sedang dilaksanakan oleh EA Motive dilaporkan menyasarkan untuk tarikh pelancaran pada musim luruh 2022.
Menurut laporan GamesBeat, menyatakan Dead Space mungkin dilancarkan seawal musim luruh 2022. Diumumkan secara rasmi pada bulan lalu dan perincian yang dikongsi adalah sedikit, tarikh ini adalah lebih awal berbanding yang dijangkakan peminat.

Menurut laporan GamesBeat lagi, EA menjangkakan akan melancarkan pada 2023. Walaubagaimanapun, apabila bertanyakan mengenai kenyataan ini, EA menyatakan “kami masih belum berkongsikan tarikh pelancaran permainan ini, dan kami tidak mempunyai komen mengenai khabar agin dan spekulasi ini. Tetapi kami gembira peminat teruja untuk permainan ini.”
EA mengesahkan bahawa Dead Space remake akan dilancarkan di platform PS5, Xbox Series X|S dan PC.
Artikel ini diterjemah daripada IGN SEA. Untuk artikel penuh sila layari SINI.


EA Motive memberikan gambaran awal perkembangan Dead Space Remake tetapi ada banyak yang dapat dibahagi termasuk melihat peningkatan grafik, fizik tempur, perubahan kecil cerita dan kembalinya Gunner Wright untuk menyuarakan Isaac Clarke.
Pembuatan semula Dead Space diumumkan awal tahun ini sebagai pembuatan semula gen-hadapan permainan seram 2008 yang dibina semula mengunakan enjin Frostbite.
Perkara pertama yang ditunjukkan oleh EA Motive adalah bagaimana Dead Space Remake dibuat secara visual. Pembangun permainan itu ingin mengingatkan bahawa ini adalah tampilan yang sangat awal dari pembangunan permainan itu dari pra-produksi dan sama sekali tidak hampir dengan produk yang selesai.
Walau bagaimanapun, previu ini kelihatan sungguh menawan. Persekitaran dibina di atas susun atur dari permainan asal, tetapi akan ada lebih banyak perincian di bidang seperti tekstur, pencahayaan, model watak, dan banyak lagi. Semasa tayangan tersebut, kami dapat melihat Isaac Clarke dalam masa yang sangat singkat dengan pemandangan Isaac berjalan melalui lorong.

EA Motive bertegas bahawa mereka akan menyimpan banyak ciri yang sama dari permainan asli seperti kadar penceritaan sambil memperbaiki elemen yang mungkin sudah lapuk. Pelakon suara watak Isaac adalah contoh yang baik, tetapi akan ada juga perubahan pada elemen permainan tertentu.
Dalam video Zero-G Therapy Room, EA Motive mendedahkan mereka menambahbaik fizik dan menambah pergerakan 360 darjah. Terdapat juga penyesuaian cerita yang akan menjadikan pengembaraan Isaac di kapal angkasa Ishimura lebih berkait rapat dengan permainan Dead Space yang lain.
EA Motive sekali lagi mengesahkan bahawa tidak akan ada transaksi mikro dalam Dead Space Remake. Ini adalah sesuatu yang diberitahu oleh EA Motive kepada IGN semasa wawancara awal IGN selepas pengumuman permainan, tetapi ini adalah sesuatu yang sangat EA Motive ingin peminat ketahui mengenai Dead Space Remake.
Dead Space Remake berada dalam tahap pembangunan yang masih awal dalam pembangunan dan sebenarnya proses pembangunan baru sahaja bermula. Bermakna mungkin akan ada waktu yang panjang sebelum permainan video itu akhirnya diluncurkan.
Artikel ini diterjemah daripada IGN SEA. Untuk artikel penuh sila layari SINI.


Dah tak sabar nak main Death Stranding? Hodeo Kojumbo (nama seakan Hideo Kojima) melancarkan permainan terbarunya di peranti pintar bernama Deadly Standing.
Permainan parodi di PlayStore ini memang awesome sebab Hodeo sendiri menggunakan tema first-person shooter yang penuh dengan dark creatures dalam satu lokasi bersamaan seperti Death Stranding; latar tempat yang asing dan jauh dari manusia.
Deskripsi di Google Play Store juga mengatakan “Akhirnya anda boleh bermain sebagai Kojumbo yang genius. Semua orang tahu Kojumbo adalah genius. Jadi, permainan ini memang menarik. Ada berlaku kejadian aneh di seluruh dunia. Satu letupan besar mengubah dunia dan air tiada lagi. Semua hidupan laut terdampar di darat. Kematian menyelubungi satu planet. Ada makhluk jahat. Kadar kelahiran bayi diberhentikan tapi ada sedikit harapan dalam bentuk bayi ajaib,”
Jadi korang mempertahankan kanak-kanak itu daripada makhluk jahat tadi sementara menikmati hasil kreatif Kojumbo.
Perhatikan trailer di bawah ini.. sangat kelakar. Korang mengawal trak dan cuba membunuh makhluk yang memang tak berbahaya pun sebenarnya.
Muat turun: Deadly Standing

Sumber: Kotaku


Netmarble, pembangun Injustice di telefon pintar mengumumkan karakter baru iaitu Deadpool dan beberapa karakter lain dari X-Force untuk permainan mudah alih Marvel Future Fight. Ahli X-Force itu termasuklah Domino, Cable dan Psylocke dengan kostum tradisi mereka.
Mereka juga menambahkan ciri baru iaitu Epic Quest untuk pemain mendapatkan Deadpool dengan mudah. Pemain boleh menaik taraf Deadpool menerusi Epic Quest itu.
Terdapat juga beberapa item tambahan untuk Deadpool dengan sistem trading token quests. Ini termasuklah naik taraf Tier-3 dan ultimate baru untuk Deadpool.
Marvel Future Fight mempunyai lebih 86 juta pemain di seluruh dunia dan penambahan Deadpool pastinya membuatkan permainan mudah alih ini terus dimainkan untuk beberapa lama.
Korang dah boleh download permainan ini di iOS dan Google Play.
Sumber: Comicbook


Permainan video pertama daripada studio Too Kyo Games iaitu Death Come True akan dilancarkan di PC melalui Steam pada 18 Julai ini. Studio tersebut diketuai oleh Kazutaka Kodaka, penulis asal francais Danganronpa.
Death Come True merupakan sebuah permainan video filem interaktif dan jalan ceritannya ditulis oleh Kazutaka. Pemain akan bermain sebagai seorang lelaki yang terbangun dalam sebuah bilik hotel selepas kehilangan ingatan.
Watak utama tersebut juga menemui seorang perempuan yang tangannya diikat dan selepas menonton rancangan berita di televisyen, dia sedar dirinya dituduh sebagai seorang pembunuh bersiri. Apakah sebenarnya yang sedang berlaku?
Judul ini sudah dilancarkan di Nintendo Switch, iOS, dan Android pada 25 Jun baru-baru ini. Sebuah versi PlayStation 4 (PS4) juga diumumkan tetapi belum diberikan tarikh pelancaran.
Ikuti kami di Facebook dan Instagram.
Saksikan kami di YouTube.


Nampaknya Hideo Kojima dan pasukannya daripada Kojima Production kini sedang membangunkan sesuatu selepas Hideo Kojima mengacah sesuatu melalui ciapannya di Twitter.
Melalui ciapannya, Hideo Kojima memperlihatkan gambar kerja sebalik tabir yang sedang dilakukannya dan peminat menjangkakan kemungkinan sekuel buat Death Stranding sedang dalam pembangunan.

Recently, I’ve been revising the plan and script, and experimenting with everything else. pic.twitter.com/aFV5SxOvsr
— HIDEO_KOJIMA (@HIDEO_KOJIMA_EN) November 24, 2021

Bahkan sebelum ini, protagonis Death Stranding sendiri, Norman Reedus yang membawa watak Sam Porter Bridges pernah menyatakan sekuel Death Stranding akan tiba. Selain dia juga menjangkakan Kojima dan PlayStation sedang mengikat suatu perjanjian untuk entri berikutnya.
Buat masa ini, Kojima masih lagi belum memperincikan sebarang perkembangan mengenai projek baharu pihak produksinya. Jika anda mengenali Hideo Kojima, dia pasti akan kongsikan sebarang perkembangan projeknya pada masa akan datang.
Sumber: ComicBook.


Dalam sebuah temubual bersama Livedoor News, Hideo Kojima telah mendedahkan bahawa karyanya Death Stranding merupakan sebuah kejayaan dari segi komersial.
Kojima menyatakan bahawa jualan Death Stranding berjaya mengaut untung dan juga telah mengumpul semula kos pembangunan judul tersebut. Satu lagi perkara menarik yang disebut Kojima ialah keuntungan tersebut akan digunakan untuk menyediakan projek seterusnya.
Walaubagaimanapun, beliau tidak menerangkan apakah “projek” tersebut. Pada waktu ini, Kojima Productions sedang merancang beberapa perkara di sebalik tabir tetapi belum bersedia mendedahkan apa-apa.
Death Stranding sudah pun mengaut untung yang secukupnya dan versi PC belum lagi dilancarkan. Ini meletakkan Kojima dalam keadaan yang selesa dari segi kejayaan judul tersebut.
Dalam temubual yang sama, Kojima menafikan studionya akan mendapatkan hak milik Metal Gear Solid dan Silent P.T. Satu berita yang agak mengecewakan bagi peminat kedua-dua permainan tersebut.
Sumber: Gematsu
Ikuti kami di Facebook dan Instagram.
Saksikan kami di YouTube.


Kojima Productions mengumumkan Death Stranding akhirnya bakal tiba di PC pada musim panas tahun 2020.

Thanks to all of you who have been supporting #DEATHSTRANDING!
DEATH STRANDING release on PS4 is November 8, 2019!!
Furthermore, KOJIMA PRODUCTIONS is happy to announce that DEATH STRANDING will be coming to PC in early summer of 2020!!#kojimaproductions #deathstrandingpc pic.twitter.com/Sk4clWWY1X
— Kojima Productions (@KojiPro2015_EN) October 28, 2019

Ini sejajar dengan satu ura-ura kami laporkan pada beberapa bulan lepas yang mengatakan Death Stranding bukan lagi sebuah game eksklusif untuk konsol PlayStation sahaja.
Dalam satu kenyataan yang kini telah dipadam, Sony Interactive Entertainment (SIE) menerangkan Death Stranding dirancang untuk dilancarkan untuk PS4 terlebih dahulu sebelum menuju ke PC.
Death Stranding akan diterbitkan secara rasmi oleh 505 Games, syarikat yang sama menerbitkan Control dibangunkan oleh Remedy Entertainment dan Re:Legend, game RPG ciptaan anak Malaysia dibangunkan oleh Magnus Games Studio.
Baca lagi: Edisi Terhad PlayStation 4 Pro 1TB Death Stranding Sah Tiba Di Malaysia
Pengguna PC bolehlah menghela nafas lega dan bersiap sedia untuk menikmati Death Stranding di PC yang bakal tiba tidak lama lagi.
Buat masa sekarang, Death Stranding akan dilancarkan secara eksklusif di PS4 pada 8 November 2019.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Sejak daripada awal pembentukan Kojima Productions, Death Stranding diwar-warkan sebagai game eksklusif hanya di PS4 tetapi tidak lama lagi, ia akan tiba di PC pula.
Perkara ini dikenalpasti oleh seorang pengguna forum Resetera, vestan mendapati bahawa Death Stranding tidak lagi berada dalam senarai game eksklusif di PlayStation.
Ini agak memeningkan kerana Death Stranding dibina melalui teknologi Decima Engine milik Guerilla Games iaitu studio yang membangunkan Horizon Zero Dawn, satu lagi game eksklusif di PS4.
Lebih mengejutkan lagi, sebenarnya Death Stranding dirancang untuk keluar di PS4 dan PC sebelum pengumuman game sulung dari Kojima Productions dibuat pada 2015. Sony Interactive Entertainment sendiri mengatakan Death Stranding akan dilancarkan di PS4 terlebih dahulu sebelum tiba di PC tetapi siaran akhbar itu tidak mendedahkan berapa lama tempoh game ini akan menjadi eksklusif untuk PlayStation.
Selain itu, Death Stranding dilihat sebagai hasil kerjasama pertama antara Kojima Productions dan PlayStation selepas Kojima meninggalkan Konami pada tahun 2015. Kalau korang lihat muka hadapan  (cover art) cakera Blu-Ray game ini, tulisan ‘Only in PlayStation’ tiada di kotak cakera.
Jika Death Stranding bakal hadir ke PC, adakah korang tak sabar-sabar untuk bermain game ini dalam tetapan grafik tertinggi di PC korang? Kongsikan pendapat bersama kami.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Jika anda telah pra-tempah Death Stranding di PC melalui Steam, anda kini boleh pra-muat judul tersebut bermula dari sekarang. Judul ini bersaiz sekitar 63GB dan mengikut waktu Malaysia, ia boleh mula dimain pada waktu 10PM malam ini.
Malangnya, mereka yang telah pra-tempah Death Stranding melalui Epic Games Store tidak menerima fungsi pra-muat ini dan perlu menunggu sehingga judul tersebut dilancarkan untuk memulakan proses muat turun. Perkara ini disahkan oleh penerbitnya 505 Games.

Versi PC ini mempunyai spesifikasi minima yang agak mesra-marhaen dan jika anda pra-tempah judul ini, anda akan menerima beberapa barangan bonus seperti buku seni rasmi dan latar belakang HD.
Ikuti kami di Facebook dan Instagram.
Saksikan kami di YouTube.


Semasa di persidangan Bethesda di E3 2019, Bethesda mengumumkan Deathloop yang dibangunkan oleh Arkane Lyon iaitu studio sama yang menghasilkan siri game aksi stealth, Dishonored.
Deathloop adalah sebuah game aksi dalam perspektif kamera first-person yang mana pemain akan menemui dua pembunuh upahan di sebuah pulau tanpa kuatkuasa undang-undang dipanggil sebagai Blackreef.

Dua pembunuh upahan bernama Julianna dan Colt bertarung sengit di sebalik latar belakang penuh elemen mistik dan mereka akan memburu antara satu sama lain sehinggalah salah seorang mati.
Game ini juga memberikan pilihan bebas kepada pemain untuk mendekati dan melenyapkan musuh seperti yang diterapkan dalam Dishonored menurut Dinga Bakaba and Sebastien Mitton daripada Arkane Lyon.
Deathloop masih lagi tiada tarikh rasmi buat masa sekarang.
Ikuti kami di Facebook dan Instagram.
Saksikan kami di YouTube.


Nvidia secara rasmi mengesahkan Deathloop versi PC akan menerima sokongan perisian Reflex.

Nvidia menyatakan Reflex akan menambahbaik pengalaman permainan satu pemain Deathloop dengan mengurangkan latency sehingga 40%.
Nvidia Reflex adalah toolkit yang akan mengukur dan mengurangkan latency. Tidak seperti DLSS, Reflex tidak memerlukan kad grafik RTX dan akan menyokong kad lama Nvidia bermula daripada siri GTX 900 dan terkini.

Nvidia Reflex dilancarkan pada tahun lalu, dan kini sudah menyokong lebih 20 permainan, antaranya Fortnite, Destiny 2, Splitgate dan Battlefield 2042 yang bakal dilancarkan.
Sebelum ini, Deathloop versi PC menerima sedikit kritikan daripada pemain berikut isu stuttering, di mana pemain menjangkakan ianya disebabkan perisian Denuvo Anti-Piracy. Namun, Digital Foundry mendedahkan isu itu disebabkan framerate dan kawalan input tetikus.
Artikel ini diterjemah dan disunting daripada IGN SEA. Untuk artikel penuh sila layari SINI.


Nampaknya bukan Elder Scrolls: Blades saja permainan yang dibangunkan Bethesda untuk peranti pintar — permainan baru iaitu Deathloop dikatakan dalam pembangunan.
ZeniMax Media mendaftarkan nama “Deathloop” trademark pada Disember lalu dengan US Patent Office. Trademark ini adalah berkaitan ‘perisian aplikasi peranti pintar’ dan ‘servis hiburan’ yang berkait rapat dengan apa saja berkenaan permainan.

Mengikut namanya, Deathloop mungkin adalah permainan yang sangat mencabar di mana karakter korang mungkin akan mati lagi dan lagi. Tapi setakat ini Bethesda tak dedahkan apa-apa pun tentang gameplay.
Sementara itu, Elder Scrolls: Blades yang ditunda sehingga Mac ini pastinya akan memberi nafas baru kepada Bethesda untuk pasaran peranti pintarnya.. dan dengan kehadiran Deathloop nanti, kita dapat lihat jika mereka akan ikut jejak langkah Blizzard dengan pengumuman Diablo Eternal ataupun tidak.
Sumber: Pocketgamer


Hanya satu gerakan dari Valve, kini ramai pemain-pemain Dota 2 kembali bermain Dota 2 demi mendapatkan Arcana percuma.
Anda hanya perlu bermain 10 perlawanan sahaja untuk mendapatkan Swag Bag Dota 2.
Ratusan ribu pemain membuatkan server Valve mengalami masalah teknikal seketika kerana terlalu ramai mahu mendapatkan Arcana percuma.
Disebabkan ini,  Dota 2 kini mempunyai 900,000 pemain aktif.
Rekod ini sudah lama tidak dicecah sejak 2019 lagi.
The International 2022 Swag Bag adalah pemberian percuma untuk sesiapa sahaja yang bermain 10 perlawanan dalam Dota2.
Anda akan dapat Arcana percuma, battlepass level 1 dan DotaPlus+ 30 hari.

Arcana yang anda boleh pilih:

Boleh dikatakan hampir semua Arcana boleh dipilih tetapi hanya Arcana yang boleh dibeli dari Store sahaja bukannya yang eksklusif.
Komuniti menerima baik dan ada juga yang memuji Valve untuk idea T11 Swag Bag.
Mungkin selepas ini lebih ramai akan kembali bermain Dota 2?


Dua pegawai polis dari Los Angeles baru-baru ini dipecat kerana tidak mengendahkan telefon berkenaan aduan rompakan dan sebaliknya bermain Pokemon GO.
Kejadian ini sebenarnya berlaku pada tahun 2017 tetapi keputusan mahkamah baru sahaja dibuat.
Mahkamah California menyatakan pemecatan kedua-dua polis disebab kedua-dua polis itu tidak mengendahkan panggilan telefon rompakan.
Apa yang lebih menarik mereka tidak mengendahkan panggilan itu dan sedang sibuk menangkap Snorlax di Pokemon GO.
Mereka sebenarnya bermain Pokemon Go selama 20 minit sebelum membuat membuat panggilan untuk bantuan.
Dari membuat rondaan di sekitar kawasan kejiranan, mereka sebenarnya merondansambil menangkap pelbagai jenis Pokemon.
Malah dalam rakaman di dalam kereta polis itu dua Pokemon yang dikira sangat jarang ditemui ketika itu dalam Pokemon GO adalah Snorlax dan Togetic.
Kedua-dua bekas pegawai polis itu disabitkan oleh mahkamah dengan bermain Pokemon Go ketika rondaan kerja dan membuat kenyataan palsu ketika siasatan.
Tuduhan bersalah diberikan oleh pihak Mahkamah California.
Rujukan: ComicBook


Hari ini HoYoverse mengeluarkan video treler terbaru untuk Genshin Impact.
Fokus kali ini adalah Archon Dendro Nahida.

Video karakter demo seperti biasa menunjukkan impresi satu karakter dan kuasa Nahida.
Nahida akan tiba untuk versi 3.2 esok selepas penyelenggaraan server.
Skill Nahida

Normal Attack: Form
Normal Attack

4 Auto Attack dengan Dendro DMG.

Charged Attack

Menggunakan  Stamina untuk membuat AoE Dendro DMG.

Pasif Nahida
On All Things Meditated
Nahida boleh menggunakan All Schemes to Know untuk berinteraksi dengan item yang boleh dituai.
Compassion Illuminated
Apabila mengeluarkan Illusory Heart, Shrine of Maya akan mendapat efek ini:
Elemental Mastery untuk karakter aktif akan dinaikkan sebanyak 25% dari jumlah Elemental Mastery ahli parti paling tinggi.
Anda boleh mendapat sebanyak 250 Elemental Mastery sahaja.
Awakening Elucidated
Setiap mata dari Elemental Mastery Nahida yang lebih dari 200 akan memberikannya 0.1% DMG Bonus dan 0.03% CRIT Rate kepada Tri-Karma Purification dari All Schemes to Know.
Maksima 80% Bonus DMG dan 24% CRIT Rate dari Tri-Karma Purification.
Elemental Skill: All Schemes to Know
Menggunakan kuasa karma kayu dan pokok, membuat AoE Dendro DMG dan menanda sehigga 8 musuh dengan Seed of Skandha.
Apabila ditekan lama, skill ini akan berubah cara.
Hold

Masuk Mod Membidik, yang membolehkan anda memilih musuh yang berada dalam kawasan. Kemudia skill ini akan membuat Dendro Damage kepada kesemua yang ditanda oleh Seed of Skandha.
Mod Membidik bertahan sehingga 5 saat untuk 8 musuh sahaja

Seed of Skandha

Musuh yang ditanda dengan Seed of Skandha akan dirantai bersama sehingga beberapa jarak.
Jika anda membuat Elemental Reactions kepada musuh, musuh yang dirantai tersebut yang menerima DMG dari Dendro Cores (Termasuk Burgeon dan Hyperbloom DMG), Nahida akan mengeluarkan Tri-Karma Purification kepada musuh yang terkena. Dendro DMG akan dibuat berdasarkan ATK dan Elemental Mastery Nahida.
Anda hanya boleh mengaktifkan 1 Tri-Karma Purification pada satu masa yang pendek sahaja.

Elemental Burst: Illusory Heart
Nahida akan mengeluarkan Court of Dreams dan mengembangkan Shrine of Maya.
Kawasan Shrine of Maya akan mempunyai efek tersendiri mengikut jenis Elemental pasukan.

Pyro: Ketika Nahida berada di dalam Shrine of Maya, DMG yang dibuat oleh Tri-Karma Purification dari “All Schemes to Know” akan meningkat.
Electro: Ketika Nahida berada di dalam Shrine of Maya, jarak waktu setiap Tri-Karma Purification dari “All Schemes to Know” akan dikurangkan.
Hydro: Durasi Shrine of Maya akan meningkat.

Nahida merupakan off-field suppport yang memberi banyak kuasa untuk rakan pasukan yang lain.
Anda akan memberi fokus Nahida untuk menjadi Sub-DPS atau anda boleh membuat dirinya sendiri jadi DPS.


Pemain PC yang masih belum sempat mencuba antara permainan Japanese role-playing game (JRPG) terhebat generasi ini iaitu Dragon Quest XI kini diberi peluang keemasan untuknya. Demo untuk versi lengkap permainan tersebut, Dragon Quest XI S: Definitive Edition kini dilancarkan di Steam.
Demo percuma yang mempunyai kandungan sekitar 10 jam ini memerlukan storan sekitar 11GB. Kemajuan anda dalam demo ini akan dipindahkan ke permainan penuh jika anda membelinya. Tambahan pula, mereka yang menghabiskan demo ini akan menerima tiga “Seed of Skill” dalam permainan penuh.

Dragon Quest XI S: Definitive Edition akan dilancarkan di Steam pada 5 Disember ini. Ia mengandungi semua kandungan versi biasa permainan tersebut bersama beberapa penambahan baharu seperti mod permainan 2D seperti judul-judul klasik Dragon Quest dan lakonan suara Bahasa Jepun.
Ikuti kami di Facebook dan Instagram.
Saksikan kami di YouTube.


Mitos dan lagenda masyarakat tempatan Asia Tenggara adalah satu khazanah yang menjadi inspirasi bagi pembangun permainan di rantau ini. Studio permainan daripada Bali, Devata Game Production berharap aspek kisah dongeng Indonesia ini dapat dibawa ke mata dunia.
Biwar: Legend of Dragon Slayer, permainan aksi pengembaraan pihak ketiga di mana pemain perlu bertarung dengan raksasa, menjelajah tanah purba dan menyelesaikan teka-teki persekitaran.

Karakter dan persekitaran permainan ini diinspirasi daripada kisah dongeng masyarakat Papua dan kisah purba Bali.
Ia juga dikatakan berlaku ketika zaman manusia dan alam semula jadi hidup bersama dengan harmoni, sebelum berlaku ketidakseimbangan pada dunia dan mengakibatkan kacau-bilau.

Pemain akan bertarung di dalam pertarungan menentang makhluk jahat yang berasakan legenda dan mitos masyarakat Bali. Manakala dari segi pengembaraan, pemain perlu menjadi, menempuh cabaran dan mengelak daripada perangkap sepanjang penjelajahan mereka.
Meskipun diinspirasi daripada The Legend of Zelda: Breath of the Wild, pembangun, Devata Game Production menjanjikan pengalaman yang secara terus, dengan pemain tidak memerlukan peta untuk menjelajah di dalam permainan.

Mereka juga mengingatkan pemain untuk sentiasa berwaspada semasa menjelajah. Hal ini kerana terdapat pelbagai makhluk mitos yang berbahaya menanti mereka di setiap sudut, dinasihatkan sentiasa berhati-hati dan optimistik.
Pembangunan Biwar: Legend of Dragon Slayer ini berjaya dibangunkan melalui program Indigo Game Startup Incubation yang juga inisiatif Epic MegaGrants.

Bagi anda yang berminat, boleh masukkan Biwar: Legend of Dragon Slayer di dalam wishlist di Steam. Devata Game Production juga akan menjadi sebahagian daripada Steam Next Fest, pada 1 Oktober ini, di mana pembangun akan memperlihatkan permainan mereka.
Artikel ini diterjemah daripada IGN SEA. Untuk artikel penuh sila layari SINI.


Ketika Perintah Larangan Pergerakan (PLP) masih berkuatkuasa di Malaysia, rakyat boleh mengeratkan hubungan keluarga di rumah melalui bermain permainan video.
Dalam Moving Out, anda dan rakan-rakan ditugaskan untuk mengeluarkan perabot dari sebuah rumah untuk tujuan pemindahan. Demo untuk permainan video ini kini dilancarkan di PC (Steam), PlayStation 4 (PS4), Xbox One, dan Nintendo Switch.
Anda boleh bermain secara berseorangan atau secara co-op dengan tiga pemain lain. Jika anda pernah bermain Overcooked and Overcooked 2, anda akan perasan terdapat beberapa persamaan dari segi cara permainan.
Apa yang membuatkan permainan video ini sangat menyeronokkan ialah anda perlu bekerjasama untuk mengeluarkan semua perabot. Perabot yang berat seperti sofa dan almari perlu diangkat dua orang dan ada kalanya anda perlu melontarkan perabot dan pemain lain menyambutnya.
Moving Out akan dilancarkan pada 29 April 2020 untuk PC, PS4, Xbox One, dan Nintendo Switch.

Sumber: Team17
Ikuti kami di Facebook dan Instagram.
Saksikan kami di YouTube.


Jika anda peminat permainan video real-time strategy (RTS), anda patut memberi perhatian terhadap Iron Harvest. Ia merupakan sebuah permainan video RTS yang menggabungkan estetik pasca Perang Dunia Pertama dengan steampunk.
Sebuah demo percuma untuk judul tersebut boleh dimain dari 17 Jun 1AM sehingga 23 Jun 1AM melalui Steam. Demo ini dilancarkan sempena Steam Game Festival: Summer Edition.

Selain daripada mod skirmish, demo ini juga mempunyai mod multi-pemain di mana anda boleh bermain dengan rakan-rakan anda.
Iron Harvest sedang dibangunkan oleh King Art Games dan diterbitkan oleh Deep Silver. Ia akan dilancarkan sepenuhnya pada 1 September tahun ini. Versi PlayStation 4 (PS4) dan Xbox One akan dilancarkan pada masa depan.
Ikuti kami di Facebook dan Instagram.
Saksikan kami di YouTube.


Jika anda antara peminat siri Destroy All Humans yang sedang menantikan pelancaran remake judul Destroy All Humans yang pertama, anda kini boleh mencubanya di PC secara percuma melalui sebuah demo.
THQ Nordic telah melancarkan demo percuma judul tersebut di GOG.com. Demo ini mempunyai permainan bertempoh sekitar 20 sehingga 30 minit dan membolehkan anda mencuba permainan darat dan juga dalam kapal UFO.
Destroy All Humans versi remake ini akan dilancarkan pada 28 Julai 2020 di PC, PlayStation 4 (PS4), dan Xbox One. Versi PC boleh dipra-tempah melalui Steam dan GOG.com.
Ikuti kami di Facebook dan Instagram.
Saksikan kami di YouTube.


Summer in Mara merupakan sebuah permainan video pengembaraan dan perladangan yang sedang dibangunkan oleh Chibig. Ia bakal dilancarkan di Nintendo Switch dan PC pada 16 Jun 2020.
Baru-baru ini, studio tersebut telah melancarkan sebuah demo percuma untuk pemain PC melalui Steam. Anda boleh muat turun demo ini secara percuma untuk mencuba bahagia prolog judul tersebut.

Dalam Summer in Mara, anda bermain sebagai seorang kanak-kanak perempuan bernama Koa. Anda perlu mengembara dan menanam pelbagai tumbuhan-tumbuhan mengikut arahan yang diberikan oleh nenek Koa iaitu Yaya Haku.
Chibig juga merancang untuk melancarkan Summer in Mara di PlayStation 4 (PS4) dan Xbox One selepas pelancaran versi PC dan Nintendo Switch.
Sumber: RPG Site
Ikuti kami di Facebook dan Instagram.
Saksikan kami di YouTube.


Pelancaran permainan video seram Resident Evil 3 Remake (RE3) sudah tidak lama lagi. Selepas kejayaan Resident Evil 2 Remake (RE2) pada tahun lepas, Capcom semestinya mahu RE3 mencapai kejayaan yang sama.
Capcom telah mengumumkan bahawa demo percuma untuk RE3 bakal dilancarkan tidak lama lagi. Pengumuman ini dibuat melalui laman rasmi Twitter Resident Evil.

It was written in the STARS… 💫
A Resident Evil 3 Demo is on the way. We’ll have more details in the near future! pic.twitter.com/wqN2AwI3pH
— Resident Evil (@RE_Games) February 25, 2020

Malangnya, Capcom tidak menyatakan tarikh pelancaran demo ini. Penulis menganggarkan ia akan dilancar sekitar awal atau pertengahan bulan Mac. Anggaran ini berdasarkan demo RE2 yang dilancarkan lebih kurang sebulan sebelum RE2 dilancarkan.
Resident Evil 3 Remake akan dilancarkan pada 3 April 2020 untuk PC, PlayStation 4 (PS4), dan Xbox One.

Ikuti kami di Facebook dan Instagram.
Saksikan kami di YouTube.


Sungguh menarik bila fikirkan bahawa Resident Evil 3 Remake (RE3) bakal dilancarkan pada waktu dunia dilanda sebuah pandemik. Tepat pada waktunya, Capcom bakal memberikan kita peluang untuk mencuba judul tersebut.
Demo untuk RE3 akan dilancarkan pada 19 Mac 2020 untuk PC (Steam), PlayStation 4 (PS4), dan Xbox One. Beta terbuka untuk Resident Evil Resistance, mod multi-pemain yang disertakan bersama RE3, akan dilancarkan pada 27 Mac 2020 untuk semua platform yang sama.
Dalam demo ini, pemain akan bermain sebagai Jill Valentine dan menerokai beberapa kawasan di Racoon City. Walaupun ia bertempat di bandar yang sama seperti Resident Evil 2 Remake, RE3 akan menunjukkan kawasan-kawasan yang berbeza dan Racoon City kali ini jauh lebih besar.
Resident Evil Resistance pula menonjolkan mod multi-pemain asimetri yang meletakkan para pemain di dua pihak berlainan, Survivors dan Mastermind. Empat pemain dalam pasukan Survivors perlu cecah penghujung setiap level dan Mastermind akan mengeluarkan zombi dan raksasa lain untuk menghalang mereka.
Resident Evil 3 Remake bakal dilancarkan pada 3 April 2020 untuk PC, PS4, dan Xbox One.

Sumber: Capcom
Ikuti kami di Facebook dan Instagram.
Saksikan kami di YouTube.


Nampaknya BioWare tak mahu menunggu lama untuk mendedahkan demo bagi permainan terbarunya, Anthem. Ini kerana Anthem akan hanya tiba pada 22 Februari di PS4, Xbox One dan PC tapi memberi peluang kepada pemain untuk mencubanya di awal bulan.
Macam mana pun, demo ini hanya boleh dimainkan oleh VIP yang bermaksud dengan cara pra-tempah atau pun melanggan EA Access. BioWare juga mengatakan yang demo ini adalalah permainan penuh dan bukannya previu teknikal seperti Destiny dulu.
Akan ada cara lain untuk bermain demo ini dan BioWare akan mengumumkannya kemudian. Jom saksikan trailernya di bawah:

Sumber: Engadget


Alberttt adalah salah seorang pengguna hero assassin yang sangat hebat, kebolehannya menggunakan Lancelot, Ling dan Hayabusa menjadi buah mulut komuniti MLBB.
Dia mempunyai kadar kemenangan yang tinggi menggunakan Ling dan selalu diberikan penghormatan ban ke atas Ling setiap kali musuh bertemu RRQ Hoshi.
RRQ Hoshi berjaya ke peringkat akhir Piala Asia Tenggara Mobile Legends (MSC) 2022 sejurus sahaja menewaskan RSG PH di peringkat akhir upper bracket.
Selepas memenangi perlawanan itu, Alberttt memberikan gambaran tentang kekuatan jungler pasukan RSG PH iaitu Demonkite. Menurutnya pemain itu hebat menggunakan Ling.
“Saya bagi skor sebanyak 9 untuk Demonkite kerana kami selalu scrim dengan dia dan RSG PH. Dia adalah pemain yang hebat menggunakan Ling,” tutur Alberttt.
Walaupun meta assasssin kini bertukar ke arah tank. Hero seperti Lancelot dan Ling masih memberikan ancaman di dalam Land of Dawn.
Oleh kerana itu, tiada masalah bagi Alberttt untuk terus mendominasi menggunakan hero-hero itu seperti kita lihat di dalam perlawanan RRQ Hoshi menentang RSG PH.
Sumber: AFK Gaming


Dendi dan pasukan Dota 2 nya, B8 kini kembali beroperasi berikutan campur tangan langsung daripada Valve yang memulangkan pasukan itu slot untuk Dota Pro Circuit 2021-22 rentetan isu dalaman pasukan.
Dua minggu selepas Dendi, pengasas dan kapten B8, ditendang dari tempat DPC yang didaftarkan di bawah nama organisasi oleh bekas pemain, isu ini selesai.
Menurut pihak pengurusan pasukan, B8 dapat menyelesaikan masalah melalui komunikasi terus dengan Valve dan menunjukkan syarikat itu pelbagai perjanjian dan mesej yang dibuat oleh pasukan dengan Aleksandr ‘Nofear’ Churochkin, pemilik sebelumnya slot dan bekas kapten dan pengasas senarai XactJlepbI yang bergabung dengan B8 pada bulan Mei.

We would like to inform all our fans with good news! 💥
 After viewing the confirmation of our agreements and messages with the previous owner of the slot, Valve returned the slot to B8 organization.
(1/3) pic.twitter.com/o0JMJwqscG
— B8 Esports (@B8esportsGG) November 11, 2021

Langkah ini membolehkan B8 kekal di divisyen bawah liga serantau DPC Eropah Barat walaupun diturunkan semasa musim pertama, pada dasarnya menyerap sebahagian besar barisan pemain XactJlepbI dan menggunakan slot berdaftar mereka. B8 bermain cukup baik untuk mengelak penyingkiran untuk musim kedua berturut-turut, walaupun pengurusan masih akan membuat perubahan pada senarai selepas musim berakhir.
Nofear adalah pemain pertama daripada skuad DPC musim kedua yang meninggalkan pasukan, dan sehingga persiapan untuk DPC 2022 yang akan datang bermula barulah dia menggunakan hak miliknya terhadap slot pasukan yang diduduki B8 untuk menendang Dendi dan mengambil alih pasukan.
B8 berkata organisasi itu cuba berunding dengan Nofear, tetapi dia tidak memberi kerjasama pada masa itu walaupun sudah dibayar oleh pasukan untuk mendapatkan slot utama itu.
Akhirnya, B8 membawa mesej dan perjanjian yang dibuat antara pasukan dan Nofear, yang dilaporkan cuba memadamkan beberapa mesej, kepada Valve. Valve menyemak semua bukti dan memutuskan bahawa apa-apa perjanjian yang dijalankan secara persendirian antara B8 dan Nofear, bersama-sama dengan pengurusan tempat DPC, adalah cukup kuat untuk memberikan kawalan pasukan ke atas slot pasukan DPC.
Ini bermakna barisan pemain baharu B8, yang terdiri daripada Dendi, Azamat “Gatciy” Gatciev dan beberapa tempat yang belum diisi untuk Alexander “V1olent” Park, Nikolay “Bb3px” Evdokimychev dan Anatoly “Brz” Krupnov, akan bermula bersiap sedia untuk perlawanan pertama DPC 2022 yang akan datang. B8 akan bersaing di divisyen bawah sekali lagi, dengan harapan sama ada untuk berpindah ke divisyen atas atau mengelak penyingkiran.
Valve sudah pun menjelaskan keputusannya mengenai perkara itu, dengan mengatakan bahawa individu yang mencipta slot pasukan ialah pentadbir yang mengawal sehingga kuasa dipindahkan kepada orang lain, tetapi situasi dengan B8 ini menunjukkan bahawa Valve bersedia untuk campur tangan, walaupun itu membuat peraturan kelihatan sedikit tidak konsisten.
Sumber rujukan: Dotesports


Baru-baru ini, pasukan ciptaan Dendi, B8, melalui sebuah perubahan barisan yang drastik yang meninggalkan hanya Dendi dalam barisan pasukan B8.
Perubahan ini adalah sesuatu yang dilakukan sebagai sebahagian daripada persediaan menuju  ke Dota Pro Circuit yang akan berlangsung pada 29 November. Namun, pasukan legenda Dota itu terlepas pandang sesuatu yang penting: Pemilikan kedudukan liga serantau mereka.
Dalam langkah terbaru pasukan itu, B8 memindahkan Alimzhan “watson” Islambekov, Yaroslav “Limitless” Parshin, dan Sergey “[T]SA” Timchenko ke senarai tidak aktif, meninggalkan pasukan itu dengan hanya pengasas dan legenda Dota, Dendi, di senarai pemain aktif.
Itu nampaknya berubah pada awal hari ini apabila peminat melihat bahawa Dendi ditendang daripada senarai B8 pada pendaftaran pasukan Dota Pro Circuit (DPC) rasmi Valve.
Menurut pendaftaran yang dikemas kini, Dendi ditendang oleh bekas pemain B8 dan veteran CIS Aleksandr ‘Nofear’ Churochkin kerana Nofear secara rasmi memiliki slot yang didaftarkan untuk bersaing dalam musim DPC yang akan datang. Ini kerana beliau adalah kapten pasukan XactJlepbI yang bergabung dengan B8 menjelang musim kedua DPC 2021.

B8 bergabung dengan pasukan XactJlepbI, pasukan yang sudah mempunyai slot di divisyen bawah yang dijamin kerana mereka mengelak penyingkiran, untuk mengelak B8 dari tersingkir daripada liga berikutan penamat di tempat kelapan dalam musim pertama.
Gabungan ini dikritik pada masa itu kerana ia membenarkan B8 melangkau kelayakan terbuka sepenuhnya selepas prestasi yang mengecewakan, tetapi ia dibenarkan dan B8 terus menduduki tempat keenam dalam musim kedua liga serantau.
Disebabkan kedudukan B8 secara teknikal ialah pendaftaran XactJlepbI, Nofear masih memiliki kuasa kedudukan itu dan menendang Dendi dan berkemungkinan dapat memegang kawalan ke atas pasukan ini menuju ke DPC 2022.
Sekurang-kurangnya begitulah cara B8 mendekati situasi itu dengan menyatakan bahawa pemain berkenaan, kemungkinan Nofear, tidak mahu berunding untuk mendapatkan tempat DPC.

We don’t want to argue nor waste time on it now. Our main focus is Dota2 roster.
 This situation makes our young organisation stronger, because we learn on such mistakes. It may sound weird, but we are sure it will effect us in a better way, at least we are smarter now.
— B8 Esports (@B8esportsGG) October 26, 2021

Pasukan itu kini akan menggandakan usaha pembinaan semulanya dengan harapan bahawa ini akan menjadi pengalaman yang akan membantu semua orang yang terlibat untuk berkembang.
 Jika langkah ini berterusan, barisan pemain Dendi dan B8 perlu bermain dalam kelayakan terbuka untuk divisyen bawah liga serantau CIS apabila musim DPC seterusnya dibuka.
Jika mereka gagal melayakkan diri, mereka tidak akan dapat bersaing dalam DPC sehingga pusingan kelayakan terbuka seterusnya dan akan diturunkan untuk bermain dalam acara yang lebih kecil selama beberapa bulan.


Situasi peperangan di antara Rusia dan Ukraine semakin hangat di mana Presiden Rusia sudah mengumumkan bahawa angkatan tenteranya akan melakukan pencerobohan besar-besaran.
Tidak berapa lama selepas itu, askar Rusia mula dilihat bergerak ke dalam sempadan Ukraine dan mereka memulakan serangan dari udara serta merta.

I went to sleep with a new patch and woke up with a war. I can’t believe what is happening right now. I am very very sad and worry for all the people around. Ukrainian people are peaceful and we don’t want this war. Stay safe everybody.
— Danil Ishutin (@DendiBoss) February 24, 2022

Menurut tweet dari pemain profesional veteran terkenal Dota 2 iaitu Dendi.
Dia menyifatkan peperangan ini adalah suatu ancaman yang mengganggu keharmonian negara itu.
“Saya masuk tidur dengan kemaskini terbaru Dota 2 dan bangun ketika peperangan sudah pun berlaku. Saya tidak percaya apa yang berlaku sekarang ini, saya berasa sangat sedih dan risau tentang keselamatan orang sekeliling. Rakyat Ukraine mementingkan keharmonian dan kami tidak mahu peperangan ini berlaku. Jaga diri semua.” ujarnya di dalam ciapan itu.
Semoga Dendi, keluarganya dan rakyat Ukraine berjaya mengharungi peperangan ini dengan selamat dan aman damai.


Pemain Geek Fam PUBG Mobile, Ahmad Syafiq Imran (QB) optimis dengan sasaran emas di Sukan SEA 2021 dengan adanya kemasukan pemain Malaysia yang kini bermain di Indonesia, Dhiya Ulhaq (uHigh) dan jurulatih, Muhammad Farhan (JangS).
“Bagi saya pesaing terkuat kami adalah Thailand dan Indonesia. Tambahan lagi, kami ambil seorang pemain Malaysia (uHigh) jadi kami boleh berikan gameplay berlainan kali ini.
“Saya sangat yakin dengan pasukan. Walaupun ini kali pertama (bermain di temasya Sukan SEA), tapi ia bukanlah satu tekanan.
“Main macam biasa sebab kami pun dah pernah jumpa pasukan Asia Tenggara lain sebelum ini. Hanya perlu fokus dan berikan persembahan terbaik,” katanya ketika ditemui di sidang media Sukan SEA 2021 di Bangunan MSN, Bukit Jalil, Kuala Lumpur semalam.
Menurutnya, uhigh dan JangS sendiri berminat untuk menyertai kontinjen negara kali ini.
“Pastinya ada impak dengan kemasukan mereka. Saya rasa kami lebih kuat dengan uHigh.
“Dhiya ada keyakinan yang tinggi dan strategi tersendiri serta kemahiran menembak (dalam permainan) yang hebat,” katanya.
Difahamkan, pemain acara berkumpulan untuk PUBG Mobile juga akan terpilih untuk kategori solo yang akan dipertandingkan.
“Kami yakin dengan kemahiran yang ada pada pemain terpilih (Geek Fam dan Tabah NSEA) jadi sasaran juga tinggi untuk pingat bagi kategori ini,” kata Pengurus Pasukan Negara, Kelvin Pang.
Turut hadir sama, Moon wakil kategori MLBB, Swak dari SEM9 selaku jurulatih dan wakil FIFA Online 4, Luqman.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.
Ia dijangka berlangsung pada 12 Mei hingga 23 Mei ini.
Foto: Facebook QB


Bagi sesiapa yang belum pernah mencuba permainan video Destiny 2, korang jangan lah risua kerana Activision dan Bungie akan memberikan free trial untuk korang bermula 29 November ini di PlayStation 4, Xbox One dan PC menerusi Battle.Net.
Kandungan dimuatkan ialah European Dead Zone dan Moon Titan. Social space Farm multiplayer kompetitif dalam Crucible antara ciri yang boleh dicuba.
Tahap level iaitu hanya pada level 7 tapi progress yang dibuat sepanjang trial ini boleh dibawa ke dalam full game sekiranya korang membeli permainan ini.
Ia akan ditawarkan bermula esok di PSN Store, Microsoft Store dan Battle.Net. Jangan terlepas peluang ini!


Acara Destiny 2 akan tiba menjelang Ogos nanti selepas akaun rasmi Twitter Destiny 2 telah membuat posting tentang perkara itu.
Event itu dipanggil Destiny 2 showcase, namun begitu, perkara-perkara lain tidak dinyatakan untuk event itu setakat ini.
Kita masih tidak tahu apa yang bakal ditunjukkan, mungkin expansion yang seterusnya selepas expansion Beyond Light yang dilancarkan pada tahun lepas.

Tweet itu dinyatakan bersama gambar dan slogan “Survive the Truth”. Ada di antara peminat yang sudah membuat spekulasi tentang khabar angin Witch Queen expansion. Pemain dan peminat Destiny 2 sangat teruja dengan berita itu, di mana banyak peminat yang memberikan respons yang baik terhadap tweet itu.
Selain itu, mungkin mereka juga akan membuat pengumuman tentang mod rentas platform yang sudah dibangunkan sebelum ini. Sejak awal tahun ini, mod rentas platform boleh digunakan dari tarikh asal ia dikeluarkan. Beta rasmi bermula pada 25 sehingga 27 Mei lalu.
Apakah pengumuman yang anda rasa akan diumumkan pada acara ini nanti? Mungkinkah mod rentas platform atau expansion yang baru. Nyatakan pendapat anda.


The newest patch for Destiny 2 went out today and it would seem that it’s causing some massive issues for PC players.
Hotfix 1.0.6.1 was supposed to fix 2 issues:

But it created another issue as PC players were complaining that their frame rates are stuttering!
The folks at Bungie are well aware of it judging from their tweet here:

We’ll like to hear from you, let us know on our FB page if you’re experiencing this issue. In the meantime, stay tuned for updates!


Bagi anda yang pernah memiliki konsol PlayStation 2 (PS2), anda semestinya pernah main atau sekurang-kurangnya mendengar tentang siri Destroy All Humans. Sebuah remake untuk judul pertama siri tersebut bakal tiba tidak lama lagi.
Sebuah trailer pelancaran untuk Destory All Humans! baru sahaja dikeluarkan. Remake tersebut akan dilancarkan pada 28 Julai 2020 di PC, PlayStation 4 (PS4), Xbox One, dan Google Stadia. Ia dibangunkan oleh Black Forest Games dan diterbitkan oleh THQ Nordic.

Judul ini merupakan remake penuh Destroy All Humans yang asalnya dilancarkan pada tahun 2005 di PS2 dan Xbox. Sebelum ini, judul terakhir dalam siri tersebut ialah Destory All Humans! Path of the Furon yang dilancarkan pada tahun 2008.
Sebagai seorang peminat Destroy All Humans 2, penulis berharap judul ini berjaya dijual dengan laris agar pihak pembangun dan penerbit membangunkan juga remake untuk sekuel tersebut.
Ikuti kami di Facebook dan Instagram.
Saksikan kami di YouTube.


Dah tahu dah developer yang akan membawa game klasik Crash Bandicoot ke konsol hibrid Switch?
Ia bukannya developer trilogi, Vicarious Visions tapi Toys For Bob yang terkenal kerana pernah bekerjasama dalam projek francais yang besar.

Toys For Bob pernah bekerjasama develop beberapa judul Skylanders termasuk Imaginators, permainan video yang mana Crash Bandicoot membuat comeback sebagai karakter unlockable bersama Dr. Neo Cortex. Jadi dah tentu mereka tahu bagaimana untuk portkan game seperti ini.
Jika ada yang terfikir sebab apa Toys For Bob menggalas tugas ini, ia mungkin untuk meringankan beban Vicarious Visions yang sedang menyiapkan projek lain. Ura-ura mengatakan mereka akan port Spyro the Dragon ke konsol tahun ini (pengumuman lanjut akan diketahui nanti mungkin ketika E3).
Footage awal untuk Crash Bandicoot N. Sane Trilogy di Nintendo Switch kelihatan sangat menarik kerana Toys For Bob sangat profesional dalam apa mereka buat, dan tidak mengubah coding dari Vicarious Vision. Jadi peminat di Switch tak perlu risau pasal proses porting ini.

Kita tengok macam mana Crash beraksi di Switch, Xbox One dan PC pada 10 Julai ini! WOOBAHGAH!!!
Sumber: Comicbook


Tak sempat lagi Fortnite Battle Royale versi mobile nak keluar, dah ada yang menangguk di air keruh!
Ya, pencipta Rules of Survival (klon PUBG) senyap-senyap mengeluarkan versi beta bagi game Fortnite, iaitu Fortcraft! Dibangunkan oleh NetEase, klon ini lebih sesuai untuk korang yang memakai iPhone 6 ke atas dan iOS9.
Fortcraft meniru babak-babak pertarungan dan ciri-ciri dalam Fornite seperti mencari senjata api, mengumpul bahan untuk membina menara, terjun daripada teksi terbang dan macam-macam lagi.
Kalau korang jenis yang gatal tangan dan tak sabar tunggu versi rasmi Fortcraft Mobile, boleh lah muat turun Fortcraft dulu dekat phone. Tapi penulis awal-awal ingatkan, versi di iOS dah tak boleh dimainkan kerana terlalu ramai pemain. Korang hanya boleh cuba di PlayStore di SINI.
Saksikan gameplay dari Youtuber Resbakk Gaming ini:


Devil May Cry 5 tergolong dalam game yang paling dinanti-nantikan pada tahun 2019.
Semasa di The Game Awards, trailer baru menunjukkan gameplay untuk ketiga-tiga karakter yang boleh dimainkan oleh pemain: Nero, Dante dan V.
Khas untuk pengguna Xbox One, korang boleh main demo Devil May Cry 5 buat kali pertama. Pemain akan mengawal Nero di kawasan Red Grave City sambil mengalahkan raksasa menggunakan pedang Nero, Red Queen dan lengan Devil Breaker serta pistol Blue Rose.
Baca lanjut: Trailer Terbaru Devil May Cry 5 Menunjukkan Gameplay Brutal Dante, Karakter Ketiga Misteri Didedahkan!
Menurut Capcom, game aksi ini bakal ada satu mod multiplayer dipanggil sebagai The Cameo System iaitu mempunyai fungsi agak sama seperti siri Dark Souls. Dalam game ini, korang berkesempatan untuk melihat pemain lain melawan syaitan di dunia berbeza dan boleh sertai game orang lain bergantung kepada misi korang.
Dari kiri: V, Nero dan Dante
Trailer ini memperlihatkan lebih banyak aksi daripada karakter baru, V. V ialah karakter ketiga yang boleh mengawal dan memanggil pelbagai jelmaan raksasa seperti Shadow, seekor harimau kumbang yang boleh bertukar menjadi jarum dan pedang, Griffon pula ialah seekor burung helang yang boleh menjunam dan serang musuh dan Nightmare adalah syaitan gergasi yang boleh menjana pancaran cahaya yang membinasakan.
Saksikan trailer terbaru Devil May Cry 5 dengan suara vokalis baru untuk lagu tema Dante berjudul Subhuman (metal habis!):

Selain itu, mod The Bloody Palace bakal kembali sebagai kandungan tambahan percuma untuk game ini pada bulan April. Cuba korang usya tengok Collector’s Edition bagi Devil May Cry 5 ini, banyak betul barang gempak tapi hanya ditawarkan di Amerika Syarikat sahaja. Sedih.
Devil May Cry 5 bakal dilancarkan di PC, Xbox One dan PS4 pada 8 Mac 2019.


Devil May Cry 5 merupakan game paling dinanti-nantikan pada 2019 dan lagi bermakna untuk peminat siri ini setelah menyepi selama 10 tahun selepas pelancaran Devil May Cry 4.
Tahun ini juga amat sibuk bagi Capcom bakal melancarkan dua game besar dalam tempoh tiga bulan. Malah, korang boleh cuba merasa pengalaman bermain Devil May Cry 5 dalam sebuah demo bakal dilancarkan pada bulan hadapan di PS4 dan Xbox One.
Walaupun tinggal lagi beberapa bulan sebelum pelancaran penuh, pengarah game Hideaki Itsuno berkongsi perkara-perkara menarik seperti jalan cerita, tempoh bermain dan tambahan karakter baru untuk game hack n’ slash ini semasa di satu sidang media di Korea Selatan.

Melihat bagaimana Devil May Cry 5 diletakkan dalam timeline antara game-game lain, jalan cerita Devil May Cry 5 akan ditetapkan selepas kejadian Devil May Cry 2. Ini bermakna game baru ini akan berkait-rapat selepas pengembaraan Dante dan Lucia dan juga pengembaraannya ke neraka semasa Devil May Cry 2. Itsuno tidak menjelaskan lebih lanjut aturan jalan cerita sebegini tetapi beliau berkata pemain akan tahu sebab sebenar ketika bermain game ini.
Untuk tempoh permainan pula, korang boleh habiskan game ini dalam kira-kira 15 ke 16 jam. Walaupun game ini sudah mempunyai 3 protagonis yang boleh dimainkan, Itsuno bercadang untuk menambah karakter lain lagi dalam bentuk kandungan tambahan (DLC). Selain itu, pengarah game itu mengesahkan bahawa ada senjata-senjata yang tersembunyi korang boleh cari dalam game ini.
Pertukaran grafik realistik berbanding game Devil May Cry sebelum ini juga menjadi satu tarikan baru. Menurut Itsuno, mereka mahu menyampaikan visual sama taraf ala filem Hollywood seperti The Avengers. Namun, mereka menghadapi kesukaran untuk membangunkan game ini dengan menggunakan RE Engine yang secara asalnya dicipta untuk Resident Evil 7: Biohazard. Antara cabarannya adalah untuk menerapkan aksi ganas yang menjadi trademark Devil May Cry. Selain itu, mereka fokus untuk meningkatkan kelajuan prestasi RE Engine.

Pada masa yang sama, pengarah game ini diajukan soalan tentang masa hadapan siri Devil May Cry ini tetapi beliau menjawab ia agak sukar untuk diperkatakan buat masa sekarang.
Devil May Cry 5 bakal dilancarkan pada 8 Mac 2019 di PC, PS4 dan Xbox One.
Sumber: Game Informer


Devil May Cry 5 bakal menerapkan sistem microtransactions untuk mempercepatkan upgrade karakter.
Menurut laporan GameSpot, pemain akan berjumpa dengan sebuah arca dinamakan sebagai Divinity Statue iaitu sebuah kedai di mana pemain boleh membeli-belah barangan menggunakan orb yang dikumpulkan sepanjang game.
Divinity Statue dalam Devil May Cry 4 berfungsi sebagai sebuah kedai di mana korang boleh beli skill upgrade menggunakan Red Orb
Dalam siri Devil May Cry, orb berwarna merah adalah matawang dalam game ini dan pemain dapat orb ini selepas babak combat ataupun dengan memecah segala harta benda di persekitaran untuk mengumpul orb.
Melalui paparan Divinity Statue, penulis Gamespot menemui satu seksyen di mana pemain boleh dapatkan lebih banyak orb dengan duit betul bagi memudahkan proses upgrade Dante lebih pantas berbanding cara biasa dapatkan orb iaitu melalui grinding.
Menurut pengarah Devil May Cry 5, Hideaki Itsuno berkata, “Kami menawarkan keupaayan membeli Red Orb menggunakan duit betul untuk memperbanyakkan pilihan kepada pemain. Kalau mereka mahu jimat masa dan mahu dapatkan semua benda serentak, pemain boleh gunakan cara (microtransactions) ini.”
Namun, beliau menambah semua ini terpulang kepada pilihan dan gaya pemain. “Pemain sepatutnya bermain game ini mengikut cara mereka tersendiri,” kata Itsuno.
Ini bukan pertama kali Capcom memasukkan ciri microtransaction dalam francais Devil May Cry. Penambahan microtransaction ini pernah diwujudkan dalam Devil May Cry 4 Special Edition atas sebab yang sama.
Korang juga boleh saksikan Dante beraksi dengan motorsikal Cavaliere dipecah menjadi dua bilah gergaji dan sepasang sarung tangan berapi Balrog dalam demo Devil May Cry 5 selama 20 minit di bawah:

Devil May Cry 5 akan dilancarkan pada 8 Mac 2019 di PC, Xbox One dan PS4.


Sebelum ini, kami melaporkan informasi mengenai Devil May Cry 5 yang menampilkan Nero sebagai teraju utama.
Kali ini, ada info tambahan yang didedahkan dalam majalah Famitsu.
Majalah itu memuatkan empat halaman penuh untuk Devil May Cry 5 dan memberikan maklumat lanjut di dalamnya. Pertamanya, pembangunan game itu dikatakan sudah 75% selesai. Berita baik ini menunjukkan DMC 5 berada dalam haluan baik untuk tarikh pelancarannya pada Mac 2019.
Keduanya, antagonis dikatakan lebih kuat dari kesemua yang dihadapi oleh Devil Hunters sejak siri ini dimulakan. Jadi ini adalah masuk akal memandangkan ini adalah permainan akhir dalam siri utama Devil May Cry. Sesuatu yang misteri berlaku dalam Dunia Syaitan yang menyambung kepada situasi berlaku dalam trailer.
Nero ingin mendapatkan apa yang hilang. Mungkin ia merujuk kepada lengan Demon ataupun sesuatu berlaku kepada Kyrie sekali lagi. Nero juga meninggalkan seorang lelaki sebelum menuju ke bandar. Mungkin juga ini adalah karakter ketiga yang boleh dimainkan? Info lanjut akan menyusul kelak.

Devil May Cry 5 akan dilancarkan di PC, PS4 dan Xbox One pada  Mac 2019.
Sumber: Gearnuke


Korang pernah teringin nak bergaya seperti Dante dengan kot jaket berwarna merah terang sambil mengalahkan semua syaitan tanpa bersusah-payah jahit?
Masa korang telah pun tiba. Sempena pelancaran Devil May Cry 5 yang akan datang tidak lama lagi, Capcom bekerjasama dengan Volante Design untuk membawakan kot Son of Sparda ke realiti!
Capcom berkongsi sedikit gambar memaparkan kot rekaan Volante Design, sebuah syarikat pakar dalam pemakaian berunsurkan filem, TV, anime, game dan budaya pop terkenal.

Kot jaket Son of Sparda diperbuat daripada kulit denim dan dipotong mengikut potongan lelaki. Korang juga boleh mohon untuk rekaan potongan badan wanita. Jaket ini didatangkan dengan dua skema warna iaitu “Devil’s Fury” mengikut warna jaket asal merah hitam manakala “Mercenary” memperkenalkan keseluruhan jaket berwarna hitam di bahagian luar dan menampilkan dalaman jaket berwarna merah dengan kemasan sama.
Kalau korang tertanya harga kot jaket ini, harganya pun ikut harga syaitan. Jaket Son of Sparda ini disenaraikan dengan harga USD$527 (RM2,143.68). Memandangkan ini adalah rekaan yang mendapat kerjasama rasmi dengan Capcom, jadi harga ini agak berbaloi dengan kualiti yang dihasilkan oleh Volante Design.
Bagi yang teringin untuk jadi demon slayer, korang boleh beli jaket Son of Sparda di sini. Devil May Cry 5 bakal dilancarkan pada 8 Mac 2019 di PC, PS4 dan Xbox One.


Devil May Cry 5 semestinya mempamerkan aksi hack n’ slash yang dinanti-nantikan ramai peminat siri Devil May Cry setelah sekian lama satu dekad menyepi.
Kepada kipas-susah-mati yang teringin sangat nak memakai kot panjang Dante, tak usah korang tempah tukang jahit tapi bersedialah untuk bayar sebanyak RM33,000 (USD$8,000).
Capcom Jepun baru sahaja membuka tempahan untuk Devil May Cry 5 Ultra Limited Edition didatangkan dengan kot replika untuk tiga teraju utama Devil May Cry 5: Dante, Nero dan V.
Antara tiga karakter yang boleh dimainkan dalam game ini, kot V mempunyai nilai harga paling murah iaitu serendah RM20,000 (USD$5,000).

Kalau lagi tertarik dengan kot Nero, korang boleh dapatkan dengan harga RM27,400 (USD$6,600).

Bagi peminat tegar Dante pula, kot Dante yang merah menyala merupakan harga busana paling mahal dengan harga RM33,000 (USD$8,000).

Dalam laman sesawang Capcom Jepun, mereka selitkan gambar model yang memakai kot Dante untuk imbasan game. Kalau korang membeli kot Dante, tentu sekali korang akan menggayakan kot Dante seperti model di bawah.

Buat masa sekarang, Devil May Cry 5 Ultra Limited Edition terhad di pasaran Jepun sahaja. Korang boleh sahaja terus beli dengan Capcom Jepun tetapi mesti ada tambahan kos shipping pula. Namun, kalau dah rela berbelanja wang lebih banyak daripada membayar ‘down payment’ rumah, rasanya kos shipping itu hal kecil bagi korang.
Devil May Cry 5 akan dilancarkan pada 8 Mac 2019 di PC, Xbox One dan PS4.
Sumber: Eurogamer


Berita baik untuk kipas susah mati Devil May Cry semua!
Capcom semalam mengumumkan tiga permainan video Devil May Cry iaitu Devil May Cry, Devil May Cry 2 dan Devil May Cry 3: Dante’s Awakening versi remaster akan hadir di platform PC, PlayStation 4 dan Xbox One, Mac depan.
Ketiga-tiga game itu akan dikumpulkan dalam The Devil May Cry HD Collection. Capcom belum berkongsi apa-apa perubahan pada gameplay sebaliknya mengatakan ketiga-tiganya akan dimainkan dalam 60 FPS.
Korang boleh lihat versi terbaru ini dalam screenshot di bawah. Capcom juga mengumumkan permainan video ini akan dilancarkan dalam bentuk digital dan fizikal dengan harga AS$30 (RM123)

Keluaran terbaru ini pastinya menjanjikan pengalaman yang baru kepada peminat memainkan kesemua judul klasik Devil May Cry di konsol generasi terkini.


Teringin nak main Devil May Cry di telefon pintar? Kini, mimpi korang jadi realiti.
Devil May Cry: Pinnacle of Combat adalah game mobile dibangunkan oleh pembangun dari China, Yunchang Game yang telah diumumkan pada tahun 2017. Kini, pembangun telah mengeluarkan beberapa info baru untuk game mobile yang turut mendapat sokongan daripada pembangun asal, Capcom.
Devil May Cry: Pinnacle of Combat dibangunkan menggunakan enjin Unity 3D dan pembangun telah bekerja keras untuk mengolah gameplay kombat dan kombo yang membuatkan Devil May Cry terkenal.

Yunchang Game berharap game mobile ini dapat memberikan pengalaman Devil May Cry sebenar dalam versi mobile iaitu mempamerkan gabungan kombo yang membolehkan pemain bertukar-tukar senjata semasa bertempur dan kamera bukan statik yang mengikuti pemain seperti dipamerkan dalam Devil May Cry 5.
Versi mobile ini juga akan ada pertempuran berkumpulan dan PvP secara langsung. Selain Dante, karakter lain seperti Vergil, Lady dan ramai lagi akan turut muncul dalam game ini.
Devil May Cry: Pinnacle of Combat akan memasuki fasa beta di China untuk Android dan iOS dalam jangka masa tahun 2019. Buat masa sekarang, tiada pengumuman dibuat untuk game mobile ini akan diterjemahkan ke dalam bahasa lain dan dilancarkan di pelbagai rantau.
Sumber gambar: Wanuxi


Dewan Bahasa dan Pustaka pada semalam mengeluarkan dua istilah baharu bagi perkataan Bahasa Melayu dalam konteks permainan video dalam talian.

View this post on Instagram

A post shared by Dewan Bahasa dan Pustaka (@dbpmalaysia)

Buf masih menggunakan istilah pinjaman dari Bahasa Inggeris iaitu “buff” cuma konsonan ‘f’ dikurangkan satu sementara ‘nerf’ pula mempunyai sebutan dan ejaan yang sama dalam Bahasa Melayu dan Inggeris.
Yang pertama itu bermaksud menambahkan kekuatan sesuatu (terutamanya karakter/hero) manakala nerf pula adalah mengurangkan kekuatan.

View this post on Instagram

A post shared by Dewan Bahasa dan Pustaka (@dbpmalaysia)

Ini bukan kali pertama perkataan dalam konteks gaming ditukarkan ke Bahasa Melayu. Istilah-istilah baharu ini memudahkan bagi pengamal media dan penulis serta orang awam untuk berkomunikasi tanpa perlu risau jika terdapat kesalahan dalam kata pinjaman.


DG Esports, sebuah organisasi yang berasal dari Indonesia sudah mengumumkan skuad Wild Rift mereka pada 10 ogos lalu. Ini bagi persiapan mereka untuk bertanding di dalam pusingan akhir kelayakan Kejohanan Wild Rift Icon Asia Tenggara 2021 yang akan berlangsung pada 14 ogos ini.

View this post on Instagram

A post shared by DG ESPORTS (@dg.esports)

Menerusi perkongsian di laman Instagram rasmi mereka, pasukan ini mendedahkan 5 pemain untuk skuad itu. Mereka adalah 4 pemain daripada BOOM Esports dan seorang pemain baru. Sebelum ini, 4 pemain dari BOOM Esports sudah menyertai siri Icon Asia Tenggara 2021: Pramusim. Berikut adalah senarai barisan pemain mereka.

Irdham Hilmansyah (Damskii) : Kapten
Gatama Putra Sanjaya (Platypus) : Mid-lane
Vikrie (Vivy) : Jungle
Shainse : Baron Lane
Wahidu Imam (Chalize) : ADC

Pertandingan League of Legends: Wild Rift sudah dianjurkan hampir meliputi seluruh dunia, 16 pasukan akan bertanding untuk peringkat akhir pusingan kelayakan dan 8 dari mereka akan memasuki kejohanan Wild Rift Icon Asia Tenggara 2021 yang akan berlangsung pada 21 ogos ini.
Pasukan ini masih mempunyai peluang untuk memenangi pertandingan ini meskipun baru ditubuhkan.


Ramai yang tertanya-tanya apa yang terdapat di sebalik rangka seorang Fall Guy. Sehingga hari ini, ia menjadi tanda tanya dan satu misteri terbesar di Internet.
Hari ini, Mediatonic dan Devolver Digital menjawab pertanyaan peminat selama ini.

Well, you asked for it…
 This is official lore now
 Remember:
 • Human shown for scale
• Fall Guys are 183cm (6ft)
• This Fall Guy is happy, look into his eyes
• We can’t take it back
 Official Fall Guys Artwork by Senior Concept Artist:https://t.co/OgiS6WXzno pic.twitter.com/eCLJu1DBpP
— Fall Guys 👑 (@FallGuysGame) September 23, 2020

Dalam satu ciapan di Twitter, Mediatonic mendedahkan rangka dalaman seorang Fall Guy, ketinggiannya dan bagaimana keadaan mereka apabila sedang gembira.
Lebih mengukuhkan lagi, Twitter rasmi ini mengesahkan itulah lore yang rasmi untuk Fall Guys.
Penerimaan berita ini adalah bercampur reaksinya. Ada yang teruja, ada yang rasa ia menakutkan dan sebagainya.
Fall Guys sedia dimainkan di PS4 dan PC.
Tiada lagi berita jika permainan ini akan dilancarkan di platform lain atau konsol generasi seterusnya.
Ikuti kami di Facebook, Twitter dan Instagram. Saksikan kami di YouTube.


Baru-baru ini, Blizzard menerusi tulisan mengenai kemaskini suku tahun bagi Diablo IV menjelaskan yang permainan itu tidak akan mempunyai sistem transaksi mikro seperti Diablo Immortal.
Dalam tulisan itu, Blizzard menyenaraikan ciri-ciri baharu, antaranya Season Pass yang menarik perhatian. Walaupun pas ini mempunyai dua jenis iaitu berbayar dan percuma, ia hanya memberi kesan kepada penampilan karakter ataupun kosmetik dalam permainan.
Pemain boleh mendapatkan premium currency untuk membeli kosmetik di Shop. Malah, pemain yang bermain secara percuma tanpa mengeluarkan wang ringgit boleh menikmati pelbagai kandungan menerusi pas ini.
Kata Blizzard, grinding adalah cara terbaik untuk mendapatkan kosmetik Legendary yang hebat. Cara ini adalah percuma kerana pemain hanya perlu bermain dan tidak perlu berbelanja.
Oleh itu, jika anda tidak membeli pas, kosmetik yang stail boleh didapatkan dengan cara lain kerana kosmetik eksklusif bukan di Shop.
Sebelum ini, Diablo Immortal menerima kritikan kerana menawarkan harga yang tidak masuk akal untuk menjadi yang terhebat dalam permainan.
Sumber rujukan: Blizzard


Diablo 4 buat pertama kalinya di dalam sepanjang permainan video yang dihasilkan sebelum ini akan memberikan fungsi pengubahsuaian karakter sepenuhnya.
Ia termasuklah di dalam sudut gambaran wajah seperti warna mata, jambang, tattoo dan sebagainya. Selain itu, para pemain juga akan dapat mengubah warna pakaian milik karakter mereka.

Seperti biasa, pemilihan pakaian dan juga barang para pemain akan memainkan peranan penting di dalam penampilan karakter mereka.
Oleh itu Diablo 4 akan menawarkan sistem yang lebih komprehensif berbanding Diablo 3. “Setiap pakaian akan dapat diubah warna seperti, baju, kasut, topi keledar dan sarung tangan.” ujar Blizzard. “Anda boleh mengubah warna setiap pakaian dengan warna yang berasingan atau memilih warna yang sama bagi kesemua pakaian”.

Sistem dye ini boleh diakses dari Lair, di mana para pemain akan dapat menggunakan fungsi terbaru Wardrobe untuk menggabungkan pakaian dan jenis warna yang dipilih.
Di samping itu, Blizzard juga telah membincangkan tentang kemajuan yang dibuat di dalam reka bentuk teknologi  dan seni permainan Diablo. Berikutan Diablo 3 memaparkan estetika yang sangat bergaya, Diablo 4 pula mengembalikan semula paparan grimdark look di mana ia menjadi satu elemen di dalam versi permainan Diablo sebelum ini.
John Mueller yang merupakan pengarah seni Diablo 4 memberikan ulasan, “Kami ingin menggunakan alat dan teknik yang terkini akan tetapi kami mempunyai keprihatinan untuk mengambil kira “realism” dengan cara hand-crafted yang kami merasakan ianya merupakan asas dalam sebuah permainan yang dihasilkan dari Blizzard. Kami tidak mahu karakter itu menjadi terlalu biasa disebabkan proses tersebut.”
“Manfaat menggunakan alat dan teknik terkini berfungsi sebagai bahagian in-game engine adalah untuk memberikan lebih banyak storytelling di dalam permainan video tersebut. Sebilangan besar cutscene cerita kami akan disunting di dalam engine kami menggunakan model permainan.” tambah beliau.
Contoh in-game sinematik ini dapat disaksikan di dalam pengumuman karakter Rogue dari awal tahun ini. Walaupun ia tidak mempunyai kualiti seperti sebuah filem namun ia masih berkualiti tinggi berbanding sinematik Diablo 3 sebelum ini.
Artikel ini diterjemah dari IGN SEA. Untuk artikel asal boleh baca di SINI.


Activision Blizzard baru-baru ini mengumumkan bahawa pelancaran Diablo 4 dan Overwatch 2 akan ditangguhkan kepada sebuah tarikh baru yang masih belum diumumkan, tahun depan.
Pengumuman itu diumumkan ketika laporan pendapatan Activision Blizzard yang diadakan pada 2 November.

Penangguhan Diablo 4 ini dibuat berikutan pertukaran pengarah mereka, Luis Barriga yang dikatakan dipecat berikutan isu gangguan di tempat kerja sebelum ini.
Manakala pembangunan Overwatch 2 pula dikatakan berjalan lancar dan sudah mencapai milestone penting, namun mereka masih memerlukan sedikit masa untuk menjadikan permainan itu lebih baik.

“Ini adalah dua judul paling dinanti-nantikan di dalam industri dan kumpulan kami sudah melalukan langkah besar dalam menyiapkannya pada suku terkini. Tetapi kami yakin dengan memberikan masa tambahan buat kumpulan – akan memastikan pelancaran yang lebih baik kepada komuniti.”
Buat masa ini tarikh pelancaran dua permainan ini masih lagi belum dinyatakan.
Sumber: Dexerto, IGN SEA, ComicBook.


Ramai yang menantikan maklumat terbaru Diablo 4, permainan video hack & slash akan datang yang dibangunkan oleh Blizzard. Kali ini, peminat memberikan respons yang cukup berguna bagi memastikan permainan ini tidak seperti Diablo 3 (dari segi atmosfera, persekitaran dan sebagainya).
Blizzard mengumumkan kali ini Diablo 4 akan dibangunkan khusus untuk PC dan konsol serentak. Ini bermakna antaramuka (UI) seperti bar nyawa, inventori dan sebagainya akan selari dan tidak berlainan antara kedua platform ini.
Kali ini juga inventori tidak akan menggunakan format item yang berlainan saiz. Sebesar mana pun senjata atau kelengkapan itu, ia tetap menggunakan slot sama seperti item lebih kecil, contohnya cincin.
Item sekarang tergolong dalam satu slot.
Pengguna PC juga boleh memilih untuk menggunakan tetikus ataupun controller.
“Kami cuba untuk lakukan pendekatan ini, mengekalkan tetapan papan kekunci dan tetikus sementara menambah shortcuts yang lebih sesuai bagi pengguna controller.
“Ia bukan mudah tapi kami ingin peminat tidak berasa kekok untuk bermain mengikut input mereka sendiri.
Blizzard juga akan mengubah sedikit untuk mod co-op.
“Apabila dua pemain bermain bersama (di konsol), mereka berkongsi skrin (jika pemain membuka inventori, game akan pause untuk pemain seorang lagi), oleh itu kami akan cuba ubah tetapan ini.
“Kedua pemain bebas membuka dua skrin (contoh; inventori dan skill selection) tanpa gangguan lagi,” tulis Blizzard.
Diablo 4 buat masa ini belum ada tarikh pelancaran tapi ramai yang mengagak ia akan dilancarkan pada tahun hadapan. Dari trailer pengumumannya, Diablo 4 lebih dark dan mempunyai atmosfera yang sama seperti Diablo 2 yang disukai rata-rata peminat permainan video tersebut.

Sumber: Comicbook
Ikuti kami di Facebook dan Instagram.
Saksikan kami di YouTube.


Diablo sememangnya sinonim dengan platform PC namun ia juga mempunyai versi di konsol malah yang terbaharu, di peranti pintar.
Diablo Immortal akan dilancarkan pada 2 Jun ini di platform iOS dan Android.
Ia juga menyokong fungsi rentas permainan dan rentas simpanan. Fungsi ini membolehkan anda bermain dan load character anda di platform berbeza malah di PC sekali pun.
Walaupun ia di peranti pintar, ia bukanlah berbayar dan mungkin akan memasukkan elemen pembelian dalam permainan (IAP).
Sebanyak enam kelas akan dilancarkan kelak pada hari pelancaran iaitu Barbarian, Demon Hunter, Monk, Necromancer, Wizard dan Crusader.
Immortal mengisahkan kisah yang tidak diceritakan antara garis masa Diablo II dan Diablo III selepas ArchAngel Tyrael dipercayai mati dan pecahan WorldStone bertaburan di seluruh Sanctuary.
Musuh tradisi seperti Skeleton King dan Prime Evil, Baal juga akan membuat kemunculan di versi peranti pintar ini.

Sumber: Blizzard Entertainment


Pengumuman Diablo Immortal telah membangkitkan kemarahan ramai kipas-susah-mati Diablo terhadap pertukaran game klasik PC ini kepada mobile. Korang mesti terfikir, “adakah Blizzard membuat percaturan yang salah dan mungkin akan ikut kehendak peminat selepas ini?”
Meskipun dapat kecaman teruk di BlizzCon, ini tidak mematahkan semangat Blizzard untuk membangunkan game mobile berdasarkan IP asal mereka. Malah, pengasas bersama Blizzard merangkap penerbit eksekutif Diablo Immortal, Allen Adham berkata Diablo Immortal adalah sekadar permulaan untuk rangkaian game mobile yang lain dari Blizzard.
Ramai suka main game mobile
Dalam satu sidang media, Adham bersama pereka utama Blizzard, Wyatt Chang mendedahkan satu transformasi besar di tempat kerja apabila hampir kesemua pembangun Blizzard kini lebih cenderung bermain game di mobile berbanding di PC. Korang boleh saksikan temuramah bersama mereka berdua di bawah:

Apabila ditanyakan pendekatan Blizzard terhadap game mobile, Adham jawab pada minit ke-2, “Ramai daripada kami sudah bertukar arah dalam cara permainan kami dari bermain khususnya di PC sehingga menghabiskan banyak masa bermain di mobile. Rata-rata pembangun terbaik kami sedang membangunkan game mobile baru merentasi seluruh IP asal kami.
“Beberapa game mobile itu sedang dibangunkan dengan kerjasama syarikat luar seperti Diablo Immortal. Banyak game mobile juga sedang dibangunkan dari dalaman sahaja dan kami akan ada maklumat untuk dikongsi berkenaan perkara ini pada masa akan datang.”
Mobile gaming hampir serupa dengan PC dan konsol
Adham turut memberi sebab utama kenapa Blizzard membuat keputusan untuk bangunkan Diablo dalam versi mobile. Menurut Adham, teknologi telefon pintar zaman sekarang membolehkan pengalaman bermain game yang setanding dengan PC dan konsol walaupun  terdapat beberapa perbezaan dari segi rentak permainan dan mekanik permainan.
Yang penting, ini membuka peluang kepada Blizzard untuk memperkenalkan Diablo kepada audiens lebih luas di seluruh dunia yang kebanyakkannya lebih suka bermain game melalui mobile terutamanya kepada gamers generasi muda.
Seperti yang korang tahu, Blizzard memilih untuk bangunkan Diablo Immortal dengan NetEase terkenal dengan game mobile seperti Rules of Survival dan Knives Out setelah bekerjasama selama 10 tahun. “Objektif utama kerjasama antara dua syarikat ini adalah kami bercita-cita untuk membangunkan sebuah game mobile action role-playing game (RPG) yang memberi pengalaman Diablo sebenar dan boleh diterima oleh audiens Barat dan juga Timur,” kata Adham.
Diablo 4 mana? Mana?

Reaksi kurang enak terhadap Diablo Immortal yang diberikan oleh peminat Diablo mungkin agak keterlaluan. Pereka utama, Chang menerimanya dengan hati terbuka, “Kami faham ada ramai peminat tegar ragu-ragu dengan game mobile ini. Pada pendapat saya, perasaan was-was adalah amat penting bagi kami kerana ini boleh dorong kami untuk hasilkan Diablo Immortal lebih baik.”
Kalau korang masih lagi menanti Diablo 4, jangan risau. Adham berkata, “Untuk peminat PC tegar kami, kami masih lagi ada beberapa projek Diablo yang tidak diumumkan lagi sedang dibangunkan oleh beberapa pasukan pembangun Diablo. Kami tidak pernah lupakan langsung tentang projek (Diablo) ini.”
Maka, bersabarlah. Kita enjoy dulu Diablo Immortal ataupun korang boleh main Diablo 3 di Nintendo Switch pula.
Sumber: PC Gamer


Blizzard Entertainment mengumumkan bahawa pemain di rantau Asia Tenggara akan menerima panggilan untuk bertahan menentang Burning Hells di dalam Diablo Immortal mulai 23 Jun (waktu APAC).
Diablo Immortal akan datang ke pelantar Windows PC, iOS dan Android di Hong Kong, Indonesia, Macao, Malaysia, Filipina, Singapura, Taiwan, Thailand dan untuk Vietnam ia pada peranti PC sahaja.
Pelancaran untuk rantau Asia Tenggara akan hadir selepas pelancaran global pada 3 Jun ini (waktu APAC).
Ini membolehkan Blizzard meningkatkan lagi pengalaman pemain untuk bermain lebih baik dengan menyediakan pelayan permainan khas untuk rantau ini.
Semasa melancarkan permainan, pemain akan disyorkan pelayan yang paling sesuai berdasarkan lokasi bahasa dan geografi  untuk memberikan mereka pengalaman permainan terbaik dalam Diablo Immortal.
Anda semua boleh mendapatkan maklumat lebih lanjut serta pra daftar untuk permainan Diablo Immortal di diabloimmortal.blizzard.com


Walaupun menerima kecaman sewaktu pelancaran disebabkan bisnes model yang memaksa pemain berbelanja begitu banyak wang untuk melengkapkan karakter sepenuhnya (endgame), Diablo Immortal tetap mencatatkan untung iaitu AS$24 juta (RM105 juta) dalam masa dua minggu.
Mengikut syarikat penganalisis AppMagic, 43% dari keuntungan itu adalah dari perbelanjaan pemain di Amerika Syarikat, 23% di Korea Selatan dan 8% di Jepun. Kebanyakan hasil adalah dari negara barat.
Keuntungan ini adalah dari hasil penjualan kosmetik, battle pass dan kotak tikam yang berisi legendary gem.
Sementara itu, Sensor Tower mencatatkan Honor of Kings dengan keuntungan AS$268 juta sebulan pada Mei lalu manakala PUBG Mobile pula AS$206 juta.
Biarpun keuntungan Diablo Immortal tidak sama seperti judul peranti pintar yang popular, namun, ia menunjukkan masih ramai yang berbelanja walaupun selepas mendapati bisnes model adalah sebegitu. Mungkin juga kerana ramai yang menikmatinya pada waktu lapang.
Blizzard bagaimanapun mengatakan Diablo 4 tidak akan mempunyai sistem transaksi mikro yang sama seperti Immortal, hanya kosmetik.
Diablo Immortal akan dilancarkan di Malaysia pada 8 Julai ini.
Sumber rujukan: Forbes


Blizzard, pembangun permainan francais popular Diablo kini mendedahkan mereka akan menunda lagi tarikh pelancaran Diablo Immortal yang sebelum ini dijadualkan pada tahun ini. Melalui perkongsian kemaskini dalam sebuah blog rasmi Blizzard, mereka menerangkan tempoh masa yang diperlukan itu adalah untuk menambah baik permainan sebelum dilancarkan kepada umum.
Diablo Immortal adalah sebuah permainan dungeon crawler atau hack and slash yang diadaptasi dari permainan popular Diablo di platform PC. Sebelum ini, mereka menerima banyak tohmahan dari peminat di seluruh dunia selepas mengumumkan tentang permainan baru ini. Rata-rata peminat ketika itu mahu Blizzard mengumumkan sekuel bagi Diablo 3 iaitu Diablo 4. Kecaman itu tidak menghentikan Blizzard untuk memulakan projek Diablo Immortal ini.
Menurut penganalisis permainan di seluruh dunia, mereka nampak kenaikan graf pengguna peranti mudah alih mula meningkat dan jumlah wang yang dikeluarkan bagi perbelanjaan in game item sangat menakjubkan ketika ini. Blizzard, salah sebuah syarikat permainan terbesar di dunia menyedari hakikat ini juga.
Itulah salah satu sebab mengapa mereka masih meneruskan projek Diablo Immortal ini. Mereka sedar bahawa Diablo Immortal akan dapat memberikan pulangan yang menguntungkan kepada syarikat, sama seperti permainan popular lain contohnya PUBG Mobile dan Fortnite.
Bermula dari Alpha Test baru-baru ini, Blizzard sudah mengambil banyak maklum balas dari pengguna untuk mereka menambah baik permainan itu dari pelbagai segi antaranya membaik pulih bugs yang terdapat di dalam permainan dan akses yang lebih mudah untuk kandungan PVP seperti Cycle of Strife dan Helliquary menjadi lebih menarik.
Berdasarkan pengumuman ini, mampukah anda semua menunggu lagi tarikh pelancaran Diablo Immortal yang sudah diumumkan sejak tahun 2018 di BlizzCon. Mungkin ianya berbaloi untuk ditunggu kerana di dalam tempoh itu, Blizzard sudah mencuba sebaik mungkin untuk memberikan pengalaman Diablo versi peranti mudah alih yang sudah lama diimpikan sebelum ini.


Blizzard sememangnya penuh dengan kejutan.

Pada hari yang sama Diablo III dilancarkan di Nintendo Switch, mereka mengumumkan yang francais Diablo akan melebarkan sayap ke lebih banyak platform. Di Blizzcon yang berlangsung, kita dikejutkan dengan Diablo Immortal yang akan akan hadir ke iOS dan Android dan merupakan permainan mudah alih pertama dalam siri ini.
Permainan aksi RPG ini menggunakan latar masa selepas Diablo II: Lord of Destruction dan sebelum Diablo III (lega sekejap kerana Diablo 4 pastinya masih dalam pembikinan). Ia menampilkan enam kelas (Barbarian, Crusader, Demon Hunter, Monk, Necromancer dan Wizzard) dengan ramai lagi diumumkan untuk masa depan (mungkinkah karakter ini akan diimport ke Diablo 4 juga nanti?). Korang juga boleh berlawan musuh bersama rakan-rakan. Mulakan kembara hampir serupa seperti di PC.
Blizzard juga berkata Diablo Immortal akan mempunyai kemaskini yang kerap menekankan kepada penceritaan, loot dan cabaran. Mereka juga bekerjasama dengan NetEase (Rules of Survival, Knives Out) dan sudah pun memulakan pra-pendaftaran di SINI. Daftarlah sekarang untuk menerima kemaskini dan berita baru!

Berita ini mungkin kurang menyenangkan bagi peminat di PC yang sudah menunggu sekian lama untuk Diablo 4 sejak 2012. Mereka rasa tertipu dengan pelan Blizzard yang sedang membangunkan projek Diablo lain. Tapi bagi pemain kasual yang tak mampu miliki PC canggih, pastinya korang sedia bersorak gembira untuk lepak mamak main Diablo dengan member-member. What a good time to be alive!


Diablo Immortal nampaknya akan memperkenalkan kemaskini yang besar pada 28 September ini.
Dalam kemaskini ini, mereka akan bawakan Dungeon baharu dan sambungan untuk tugasan bagi plot Silent Monastery. Difahamkan, dungeon baharu ini lebih gelap dan tugas anda adalah mencari sumber cahaya untuk menyalakan setiap genap ruang.

Castle Cyrangar pula adalah kubu baharu yang menggantikan Warband Camps dan menawarkan ciri permainan baharu. Dalam Purge the Depths, pemain boleh mendapatkan kuasa individual untuk memiliki Remnants yang boleh diletakkan di Warband Rooms bagi memberikan buff kepada anda.

Dalam Defense of Cyrangar pula anda perlu bekerjasama dengan Warband anda untuk mendapatkan ganjaran tambahan menghalang kemaraan syaitan. Anda juga berpeluang dapat cari Ancestral Weapons.
Nantikan lain-lain kemaskini yang akan hadir juga di Battle Pass Musim Kelima: Scions of the Storm pada 29 September ini.

Bos kelima Helliquary, Izilech the Misshapen akan menemui pemain pada 2 Oktober ini.
Semak semua kemaskini yang akan hadir di laman blog ini.


Blizzard Entertainment baru-baru ini mengumumkan kemaskini terbaru mengenai Diablo Immortal yang akan datang melalui dua catatan blog.
Melalui blog pertama, mereka menyatakan beberapa kosmetik menarik yang Immortal akan sediakan kepada pemain untuk menyesuaikan dan mencantikkan watak.
Mereka juga berkongsi butiran tentang ciri baharu yang akan ditambah pada permainan selepas pelancaran yang membenarkan pemain menukar kelas tanpa perlu mencipta semula watak baharu.
Anda boleh membaca blog di sini untuk mengetahui lebih lanjut.
Melalui blog kedua pula, mereka menyatakan pra-pendaftaran bagi Android, iOS dan iPadOS sudah pun dibuka hari ini di DiabloImmortal.com.
Tahun ini, mereka mahu mencapai 30 juta pra-pendaftaran di iOS, iPadOS dan Android sebelum ia dilancarkan secara rasmi pada akhir tahun.
Berita kurang baik buat peminat, tarikh pelancaran Diablo Immortal pada 30 Jun bukanlah tarikh pelancaran rasmi,  ia hanyalah tarikh sasaran mereka semasa membangunkan permainan mudah alih itu.
Anda juga boleh melayari gamespress untuk semua info berkaitan Immortal.
Foto: Dexerto


Diablo Immortal akhirnya akan dilancarkan di rantau Asia Pasifik termasuk Malaysia pada 8 Julai ini selepas ditunda dari tarikh pelancaran asal pada 23 Jun.
Kali ini, pemain akan dapat menggunakan pelbagai karakter di Sanctuary antaranya Barbarian, Crusader, Demon Hunter, Monk, Necromancer dan Wizard bermain di lapan zon berbeza.
Buat masa ini, pemain Diablo Immortal di PC boleh pra-muat permainan ini dari Battle.net manakala pengguna peranti pintar perlu memuat turun menerusi gedung aplikasi yang tersedia. Namun, bagi iOS, ia masih belum tersedia.
Bagi anda yang inginkan fungsi rentas-kemajuan (cross-progression), anda boleh menggunakan akaun Battle.net untuk bermain di PC dan peranti pintar. Jika anda bermain dari peranti pintar, guna mod guest dan kemudian log masuk ke akaun Battle.net untuk import kemajuan ke PC.
Ini adalah keperluan spesifikasi untuk pelantar iOS dan Android:
iOS:
Hardware: iPhone 6S dan ke atas
Sistem operasi: iOS 11
Storan: 12.8GB termasuk patch
Android:
Hardware: Android 5.0 dan ke atas
CPU: Snapdragon 660 / Exynos 9611
GPU: Adreno 512 / Mali-G72 MP3
Memori: 2GB RAM
Storan: 12.4GB termasuk patch
Perlu diingatkan, anda hanya boleh memainkan karakter dalam satu pelayan dan tidak boleh memindahkan kemajuan karakter anda ke pelayan lain buat masa ini. Jadi, pastikan anda dan rakan-rakan berada dalam pelayan yang sama untuk party.
Dari segi sokongan bahasa, Bahasa Inggeris adalah yang paling umum dan tiada pilihan Bahasa Melayu disediakan.